open-index/open-wikipedia-markdown huggingface dataset:
ပရေၚ်တဵုလွဳကေုာံပရေၚ်လွဳပရာကဵုဘဝကောန်ဂကူမန်ပိုဲ

**ပရေၚ်တဵုလွဳကေုာံပရေၚ်လွဳပရာကဵုဘဝကောန်ဂကူမန်ပိုဲ**

ပရေၚ်တဵုလွဳကေုာံပရေၚ်လွဳပရာဟီုမ္ဂးဂှ်တှ်ေ ကိတ်ညဳဒၟံၚ်ကဵုဘဝပိုဲကောန်ဂကူမန်တအ်ဗွဲမလောန်ရ၊ တ္ၚဲဏံစိုပ်ကၠုၚ်အခေတ်တောတက်နာနာသာ်တုဲ ပရေၚ်တဵုလွဳကေုာံပရေၚ်လွဳပရာပ္ဍဲကဵုကောန်ဂကူမန်ပိုဲတအ်ဂှ်လေဝ် ဒးနွံကဵုနဲကဲဗဂဵုလဟဵုသွာၚ်ဏံညံၚ်သ္ဂောံဂတာပ်အခေတ်ဏောၚ်မှ တိဍာ်ဝါဗ္ၚကၠအ်မန်ပိုဲတံတ္ၚဲဏံဂှ်လေဝ်နွံကၠုၚ်ကဵုၚုဟ်မးမာန်ရ။

ယဝ်ရဟီုစိုပ်အာသွာၚ်ပရေၚ်တဵုလွဳကေုာံပရေၚ်လွဳပရာပ္ဍဲကဵုကောန်ဂကူမန်ပိုဲဟီုဂှ် သွာၚ်လဵုမွဲလေဝ်ဂွံလုပ်စိုပ်ကဵုကေတ်ကသပ်ဂၞန်နဲကဲဗဂဵုလဟဵုနာနာတံဂှ်ဟွံမွယ်တုဲ ဟိုတ်သာ်ဏံဟေၚ်ရဒှ်ဓဝိၚ်သွက်ကောန်ဂကူမန်ပိုဲဂမျိုၚ်အာလမျီုနကဵုပရေၚ်တဵုလွဳကေုာံပရေၚ်လွဳပရာကၠအ်ဝါဗ္ၚတံဇၞော်ကဵုဒြဟတ်ကီုရ။

သွာၚ်ပရေၚ်တဵုလွဳကေုာံသွာၚ်ပရေၚ်လွဳပရာပ္ဍဲကောန်ဂကူမန်ပိုဲယဝ်ရဂကောံလဵုမွဲသွာၚ်လဵုမွဲဟွံလုပ်ကဵုအရီုဗၚ်ဗဂဵုလဟဵုမ္ဂးတှ်ေ သွက်ညးဍုၚ်ကွာန်တံဂှ်လေဝ် အိုတ်ပိုတ်ကၠုၚ်နဲကဲနာနာသာ်ပ္ဍဲပရေၚ်တဵုလွဳတံဂှ်တုဲ ခြာဟွံလအ်ဟေၚ် တိကၠအ်ဝါဗ္ၚမန်ပိုဲတံဂှ်ဒှ်အာဒြပ်ညးတၞဟ်စိုပ်အာသၟဝ်တဲဂကူညးတၞဟ်အိုတ်ရ၊ ယဝ်ရပိုဲတံရံၚ်အာကဵုဍုၚ်တောတက်တံဂှ်ဏောၚ်တှ်ေ သွာၚ်ပရေၚ်ဗဂဵုလဟဵုဏံလေဝ်ဒှ်ရိုဟ်ကၞက်ပရေၚ်ဂီုကၠီုပရေၚ်ဗုၚ်ဂၞဴညးဍုၚ်ကွာန်တံအဓိကဇၞော်မွဲသွာၚ်တုဲထေက်ကဵုဝိုတ်ထောံဟွံဂွံရ။

ဗီုဂကူညးတၞဟ်ဗဂဵုလဟဵုအရီုဗၚ်ဂွံဂတာပ်အခေတ်ကီုလေဝ် သွက်မန်ပိုဲဏံဂှ်တှ်ေ ၜိုတ်ဒြဟတ်မန်နွံဂှ်လေဝ် ထေက်ကဵုဒးကဵုဖျုန်လပါ်ပရေၚ်တဵုလွဳကေုာံပရေၚ်လွဳပရာညးဍုၚ်ကွာန်တံဂွံကီုရ၊ တ္ၚဲဏံရံၚ်အာပ္ဍဲမန်ပိုဲဏောၚ်တှ်ေ သွာၚ်ပရေၚ်တဵုလွဳကေုာံပရေၚ်လွဳပရာဂကောံကၠးကၠးရုပ်ရဴနွံနွံဂှ်ဟွံကေၚ်ဆဵုတုဲ သွာၚ်တံဏံလေဝ်ဒှ်အရီုဗၚ်ညးဍုၚ်ကွာန်တံမၚ်ဒၟံၚ်သက်ဟီုဟွံမွယ်ရ၊ ပိုဲတီမံၚ်ရတှ်ေ ဘဝကောန်ဂကူမန်ပိုဲဗွဲမဂၠိုၚ်ဂှ်တှ်ေ စွံလဝ်ဘဝပ္ဍဲပရေၚ်တဵုလွဳဖအိုတ်တုဲ တ္ၚဲဏံဂတာပ်ကၠုၚ်အခေတ်မွဲပၠန်ယျဏောၚ်တှ်ေ ပရေၚ်လွဳပရာနာနာတံဂှ်လေဝ်ကၠောန်ဂွံဂတာပ်အခေတ်ကွေံကွေံရ။

ပ္ဍဲကဵုဂကူမန်ပိုဲ ယဝ်ရသွာၚ်ၜါဏံနွံကၠုၚ်ကဵုရုပ်ရဴကၠးကၠးဇေတ်ဇေတ်ဏောၚ်တှ်ေ ပရေၚ်တဵုလွဳကေုာံပရေၚ်လွဳပရာကောန်ဂကူမန်ပိုဲလေဝ်တောတက်ဂတာပ်ကၠုၚ်အခေတ်ယျဏောၚ်တှ်ေ ပရေၚ်မံၚ်စံၚ်ဂကောံအိန်ထံၚ်ကောန်ဂကူမန်ပိုဲတအ်ဂှ်လေဝ် ပြသၞာဒးအာတိတ်ကၠောန်စဍုၚ်ညးတၞဟ်ဂှ်နွံအောန်ကၠုၚ်တုဲ အလန်ဏံတှ်ေ ကမၠောန်မန်မန်ရဗဂဵုလဟဵုကေတ်ကေတ် သြန်မန်မန်ရကဵုမန် ကပေါတ်မန်ဂကူညးတၞဟ်ဒးရာန်သုၚ်စောဲစကာရာန်စအိုတ်တုဲ ဣဏံဟေၚ်ရသွာၚ်နဲကဲဗဂဵုလဟဵုဂကူမွဲဂှ်လေဝ်ဆေၚ်စပ်မံၚ်ကဵုပရေၚ်တဵုလွဳကေုာံပရေၚ်လွဳပရာကောန်ညးဍုၚ်ကွာန်တံဇၞော်ကဵုဒြဟတ်အိုတ်တုဲထေက်ကဵုဒးဗဂဵုလဟဵုညံၚ်ဂွံဂတာပ်အခေတ်မာန်တှ်ေ ဒဒိုက်မန်လေဝ်သာအောန်ကၠုၚ်တုဲ အခိၚ်ဏံဟေၚ်ဆဵုကေတ်ရၚုဟ်မးပရေၚ်တဵုလွဳကေုာံပရေၚ်လွဳပရာညးဍုၚ်ကွာန်တံမန်ပိုဲတအ်ကၠးကၠးရ။

နိဿဲလဝ်နူပရေၚ်ဆဵုဂဗလၟေၚ်လၟေၚ်တ္ၚဲ ။
Hangan

**Hangan**
(; ) is a village in Ye Township in Mawlamyine District in the Mon State of south-east Burma (Myanmar). Hangan Village is located in the south of Ye Township, about 7 miles from Ye TownshipAbout 90% of the population is Mon.{{Convert|4|km|mi|

## References


## Notes

## External links
* http://www.maplandia.com/burma/mon/ye/hangan/hangan-google-earth.html 
Maplandia World Gazetteer
ဂကောံရေင်တၠုင်ပေါဲရုဲမာဲ ၂၀၂၀ ဍုင်သေံ

**[[ဂဗုတ် ဂမ္စိုတ်ကမၠက်ဂကူ ရဝ်ဟိန်ဂျာ|ဂ]]ကောံရေင်တၠုင်ပေါဲရုဲမာဲ ၂၀၂၀ ဍုင်သေံ** ဝွံ ဒှ်ဂကောံမှာဇန် ဂကူမန် မပဒတဴ ရးနိဂီုသေံ ဒက်ပ္တန်လဝ် သွက်ဂွံဗိုင်ရီုဗင် ကောန်ဍုင်ဗၟာ ဗွဲတၟေင် ဂကူမန် မစိုပ်ဒၟံင် ရးနိဂီုသေံတအ် သွက်ဂွံစုတ်မာဲ ပ္ဍဲသဘင်မာဲဍုင်ဗၟာ သၞာံ ၂၀၂၀ ပ္ဍဲဂိတုနဝ်ဝေမ်ပါ ၈ ရ။ ဂကောံဝွံ မံက်ဂတဝ်ကၠုင် ပ္ဍဲ ပေါဲသဳကၠဳ ပရေင်ရုဲမာဲ ၂၀၂၀ ဍုင်သေံ မကၠောန်ဗဒှ် ပ္ဍဲဘာမန် သုဓမ္မဝတဳ၊ ကွာန်ၜင်က္ဍဳ၊ ရးနိဂီုသေံ ပ္ဍဲဂိတုဂျူလာင် ၁၂၊ ၂၀၂၀ ရ။ ပ္ဍဲပေါဲသဳကၠဳဂှ် ကောန်ဂကူမန် ၜိုတ်ပိကၠံတၠ တိုန်စိုပ်လဝ်တုဲ ဒက်ပတန်လဝ် ဂကောံ နကဵုမၞိဟ်စၞး ဒေသနာနာရ။ ပ္ဍဲသဘင်သဳကၠဳဂှ် နာဲကသုမန်၊ ကေုာံ ကျာ်ဇၞော်အစာဂမၠိုင် တိုန်စိုပ်လဝ်ရ။

## ဂကောံ
ဂကောံဝွံ ဒက်ပ္တန်လဝ် နကဵု ဂကောံနာယက၊ ဂကောံဂအုပ်ရုင်၊ ဒၞာဲဆက်ဆောံ၊ ညးဒုင်တဲလိက်တအ် ဒှ်တမ် အတိုင်ဗွဲသၟဝ်ဝွံရ။

### နာယက
# ကျာ်ဇၞော်အ္စာဓမ္မမဟာ
# ကျာ်ဇၞော်အ္စာသူရိယ
# ကျာ်ဇၞော်အ္စာအာစိဏ္ဏ
# ကျာ်ဇၞော်အ္စာမဟာထဝ်
# နာဲမန်ဨ
# နာဲကသုမန်

### ဂအုပ်ရုင်
# အ္စာပညာ 
# နာဲရှ်မန် 

### ညးတာလျိုင်လလောင်ပရိုင်
# နာဲသဟမန် 
# နာဲဒဳဂရဳဆာန် 
# နာဲမည 

### ဆက်ဆောံ
# နာဲလျးထဝ် 
# နာဲဇြဟတ်မန် 

### ညးဒုင်တဲလိက်
# အ္စာပညာ
# နာဲဉာဏ်ထဝ် 
# နာဲဖေသာန် 

### ဂကောံကမ္မတဳဒေသဂမၠိုင်
# နာဲဆာန်လောန် လွဳဟံသာ၊ ဒေသဂကောံထံက်ပင် ဗော်ဍုင်မန်တၟိ မၞုံကေတ်အဆက်ဂွံ 
# နာဲအံင်ကျာင် နန်ဌပူရဳ 
# နာဲမန်သာန် မဟာချာဲ 
# နာဲရာဇာ၊ နာဲအံင်ဇၞး ဘာသိရိမင်္ဂလ ဍုင်မဟာချာဲ 
# နာဲနန်ထဝ်၊ နာဲနာဲဇၞူမန် ဍုင်မဟာချာဲ 
# နာဲဟံသာမန်၊ နာဲဗညာအံင်မန် ကွာန်စရေဲ 
# နာဲထဝ်လောန်၊ နာဲမန်သြန်၊ နာဲဝေန်ထောန်၊ နာဲကျဝ်ဝေန်၊ ဍုင်က္ၜင်ကံက် 
# နာဲတၠဝင်နန်ထဝ် နာဲသဳဟ၊ ပထုမ်ဌာနဳ 
# နာဲဥူ (ဦးနိုင်ဦး)၊ နာဲသဵုအံင်၊ ဌာနမေဝ်ဂၠံင် 
# မိမဵုခါင်၊ နာဲအံင်သူ၊ မိခေန်သာမန် တလာတ်ၜင်ခေဝ် 
# နာဲဉာဏ်ပြဲ၊ မာံအံင်လျး ဘာဂူ (အရာပ်ၜါန်ရာဲ) 
# နာဲဝင်မန်၊ နာဲမည၊ နာဲလေန် သၟတ်ပရာကာန်၊ ချုန်ပူရဳ
# နာဲဟံင်မန်ဇေတ်၊ နာဲဝေန်မျေတ်၊ နာဲပညာ၊ နာဲထဝ် ဒေသဂၠံင်အန်နုတ် 
# နာဲဓေမာ ဍုင်ဟောဲဟေန် 
# နာဲအံင်မန် သမေဍာံ၊ က္ၜင်ကံက် 
# နာဲညာဏ်ထဝ် အမ်ဏီ-အမ်ယာဲ 
# နာဲမန်၊ နာဲထာတ်၊ နာဲထဝ်ပိုန် ဒေသတလိန်ဆာန်၊ ဍုင်က္ၜင်ကံက်(ဃံင်တေ)၊ သမုတ််ပရာကာန်
# နာဲမန်တာန်၊ နာဲဝေန်မောင် ဘာခေလာဲ၊ ကထုမ်ၜေန် 
# နာဲလျးထဝ်ဟံသာ သကုတ်ပဒေါဝ်ဏာန်၊ 
# နာဲတိုက်ထဝ် ထာဲယူနေတ် 
# နာဲဗညာဆာန် ၜါန်ဃမ် 
# နာဲမန်သာန် ရောင်မေတ် 
# နာဲယေတ် ဝါတ်ခေါ် 
# နာဲဇာနဲမန် ၜါန်စသာပ် 
# နာဲနန်ထဝ် မင်မာဲ 
# နာဲဇၞူမန် မင်မာဲ 
# မိမြၚ်အေး ဘိုစေအ်
# နာဲမောင်စိုးမြင်ဦး ဘိုစေအ် 
# နာဲပညာမန် ဖေတ်ပူရဳ
# နာဲရာဇာ ကအ်ကက် 
# မင်းမောင်ဦး ဝါတ်ခေါ် 
# နာဲဟံင်လွဳမာန် ခၠံင်စေက်
# နာဲမန်ထဝ် ဌာန်ကောံသၟတ် 

## ပၠုပ်စရင်စုတ်မာဲ
နကဵု ကမ္မရှေန်သဘင်မာဲဍုင်ဗၟာ လလောင်တြးလဝ် ပ္ဍဲစၟတ်တ္ၚဲ ၂ ဂျူလာင် ၂၀၂၀၊ ကုကောန်ဍုင်ဗၟာ မစိုပ်ဒၟံင်ဍုင်သအာင်တအ်ဂှ် ယဝ်ရမိက်ဂွံစုတ်မာဲဒစးဒုင်မ္ဂး ဗွဲကိုပ်ကၠာ ဒးပလံင်ဗစိုပ်လဝ် ဝှာင် (၁၅) (ပုံစံ ၁၅) ဇရေင်ရုင်ကလုတ် ဍုင်ဗၟာရောင်။ ဝှာင် (၁၅) ဂှ် နူစ ဂျူလာင် ၃၊ ၂၀၂၀ ဂှ် တံင်လုပ်ကေတ် နူကဵု ဝပ်သာက်ညးတအ်ဂွံမာန်တုဲ ဝှာင်တအ်ဂှ် နူ ဂျူလာင် ၁၆၊ ၂၀၂၀ စဵုကဵု အဝ်ဂေတ် ၅၊ ၂၀၂၀ ဂှ် ပလံင်ဗစိုပ် ရုင်ကလုတ်ဍုင်ဗၟာ ပ္ဍဲဍုင်ဇကု မပဒတဴဒၟံင်ဂွံရ။ နကဵုဂကောံဝွံ ဗိုင်ရီုဗင်ကဵု ညံင်ညးမိက်ဂွံစုတ်မာဲတအ် ဂွံဗပေင်ဝှာင်၁၅၊ တုဲပၠန် ဝှာင်တအ်ဂှ် ညံင်ဂွံစိုပ် ရုင်ကလုတ်ဗၟာဂှ် ပလံင်ဗစိုပ်ကဵုရ။

## ဆက်ဗှ်
* ပွိုင်ဆန္ဒမာဲ သၞာံ ၂၀၂၀ ဒေသရးမန်ဂမၠိုင်

## နိဿဲ
ကဏ္ဍ:ပရေင်ဍုင်ကွာန်
ဗော်ကောန်ဂကူမန်

**ဗော်ကောန်ဂကူမန် ဗၟာ (မွန်အမျိုးသားပါတီ)**() ဂှ် ဒှ် ဗော်ပရေင်ဍုင်ကွာန်မန် ပ္ဍဲကဵု ကၟိန်ဍုင်ဗၟာမွဲရ။ ဗော်ဝွံ ကတဵုဒှ်ကၠုင် ကြဴနူ ဗော်ဒဳမဝ်ကရေသဳကောန်ဂကူမန် (မွန်ဒီမိုကရေစီပါတီ) ကဵု ဗော်ဒဳမဵုကရေဇြဳအလုံဒေသရးမန် (မွန်ဒေသလုံးဆိုင်ရာပါတီ) ၜါပံင်ကောံတုဲ ဒက်ပ္တန်လဝ် ပ္ဍဲသၞာံ ၂၀၁၄ ဂိတုဇာန်နဝါရဳ ၂၆ ရ။ အဓိက တင်ရန်တၟအ် ဗော်ဏအ်ဂှ် သွက်ဂွံလုပ်ပေါဲဗတိုက် သွက်အခေါင်အရာ ဂကူမန် ပ္ဍဲဗွိုင်သၞောဝ် ကေုာံ ဒက်ပ္တန် သၞောဝ်ကၟိန်ဍုင်ဖေဝ်ဒရေဝ် ရ။

## ဝင်
သၞာံ ၁၉၈၈ ဂိတုအံက်တဝ်ပါ ၁၁ ဂှ် သၟာပရေင်ဍုင်ကွာန်မန်တအ် ဒက်ပ္တန် ဂကောံဒဳမဝ်ကရေသဳကောန်ဂကူမန် (မွန်အမျိုးသားဒီမိုကရေစီအဖွဲ့ )(Mon National Democratic Front) တုဲ လုပ်ကိုပြိုင် သဘင်မာဲ သၞာံ ၁၉၉၀ ရ။ စိုပ်သၞာံ ၁၉၉၂ ဂိတုမာတ် ၁၉ ဂှ် ဂကောံဒဳမဝ်ကရေသဳ ကောန်ဂကူမန် ဂှ် အလဵုအသဳဒပ်ပၞာန် ပလီုထောအ် နူဒဒှ် ဗော်ပရေင်ဍုင်ကွာန်ရ။  သၞာံ ၂၀၁၀ ဂိတုမာတ် ၈ အလဵုအသဳပၞာန် လလောင်တြး ညံင်ဂွံ ပစၟတ်သမ္တီ ကဵုစရင် ဗော်ပရေင်ဍုင်ကွာန်ဂှ် နကဵု က္ဍိုပ်သကိုပ်မန်တအ် ဗက်လက်ကရဴ ကရောမ်ဗော်ဒစဵုဒစး ဒြဟတ်ဇၞော်အိုတ် ဗော်အေန်အေဝ်ဒဳ မဒှ်ဗော်ပၠတရဴ သၟဝ် ဒဝ်အံင်သာန်သုကျဳတုဲ ညံင်ရဴ အေန်အေဝ်ဒဳ မဗဂပ်ဗဗေင် ကုသၞောဝ်လဒက်ပတန်ဍုင် ၂၀၀၈ ကီု ရဲဗော်ဏအ်လေဝ် ဒစဵုဒစး ဗဂပ်ဗဗေင် သၞောဝ် ၂၀၀၈ တုဲ ဟွံလုပ်ပၠုင်စရင် ဗော်ပရေင်ဍုင်ကွာန်ရ။ 

စိုပ်သၞာံ ၂၀၁၂ ဒဝ်အံင်သာန်သုကျဳ ပ္ညဳပ္ညပ်နဲဓလုက် ကုအလဵုအသဳပၞာန်ရာံ ကေုာံ ဒပ်ပၞာန် မဂၠိုင်ကဵုအလန်တုဲ နကဵုတင်လတုပ်စိုတ် ကာပၞုက်ဂှ် ဗော်အေန်အေဝ်ဒဳ တုပ်စိုတ် သွက်ဂွံလုပ်ဒုင်ရုဲမာဲတုဲ က္ဍိုပ်သကိုပ်ကောန်ဍုင်အရင် ညးမဗက် လက်ကရဴ ဒဝ်အံင်သာန်သုကျဳတအ်လေဝ် ဒးချပ်ကၠုင် သွက်ဂွံ လုပ်ဒုင်ရုဲမာဲကီုရ။ ဟိုတ်ဂှ်ရ ပ္ဍဲသၞာံ ၂၀၁၂ ဂိတုဨပြဳ ၂၆ ဂှ် နကဵု ယၟု ဗော်ဒဳမဝ်ကရေသဳမန် ဂှ် ပ္တိုန်စရင် ဗော်ပရေင်ဍုင်ကွာန်တုဲလုပ်ပြိုင် သဘင်မာဲအကြာ သၞာံ ၂၀၁၂ကီုလေဝ် ဆမွဲဒၞာဲကီု ဟွံကလိဂွံဇမၞးရ။ 

ဗော်ပရေင်ဍုင်ကွာန်မန် မလုပ်ဒုင်ရုဲမာဲ ဒှ်ဒၟံင်ၜါဂှ် နကဵု တၠပညာ ညးဍုင်ကွာန် ကေုာံ ခမဳသင်တအ် ဟွံမဲပၟိက်တုဲ အာတ်မိက်ကၠုင် ညံင်ဂွံဒှ် မွဲဗော်ဂၠိုင်ကဵုအလန်တုဲ ကြဴနူ ပညဳပညပ် ရေင်သကအ်တုဲ ပ္ဍဲသၞာံ ၂၀၁၄ ဂိတုဇာန်နဝါရဳ ၂၆ ဂှ် ဗော်ပရေင်ဍုင်ကွာန်မန်ၜါ ဗော်ဒဳမဝ်ကရေသဳမန် ကဵု ဗော်ဒဳမဵုကရေဇြဳအလုံဒေသရးမန် ပံင်ကောံ ဒက်ပ္တန် ဗော်ကောန်ဂကူမန် ရ။ဆဂး ပရေင်ပံင်ကောံဂှ် ဟွံအံင်ဇၞး စၞးဂှ် ဆဥက္ကဌ ဗော်ဒဳမဵုကရေဇြဳအလုံဒေသရးမန် နာဲင္ၚိုဲတိင် မွဲတၠ ဟေင် ပါလုပ်အာ ပ္ဍဲဗော်ဂှ်တုဲ ဗော်အလုံဒေသရးဂှ် ဆက်တန်တဴအာ နဒဒှ် ဗော်တၞဟ်ခြာမွဲရ။ 

နကဵု ဗော်ကောန်ဂကူမန်ဂှ် ဒုင်ရုဲမာဲ ပ္ဍဲသဘင်မာဲ သၞာံ ၂၀၁၅ ဂှ် လုပ်ပြိုင် သီုဖအိုတ် ၅၃ ဒၞာဲတုဲ ဆအမာတ် စၠတ်ထဝ်ကောန်ဂကူမွဲဒၞာဲ ကဵု အမာတ်စၠတ်ထဝ်တွဵုရးဍုင်မန် မွဲဒၞာဲဟေင် ဂွံဇမၞးကေတ်ရ။

## နိဿဲ

ကဏ္ဍ:ပရေင်ဍုင်ကွာန်
တာလျိုၚ်ရုၚ်ရာမညနိကာယ

တာလျိုၚ် ရုၚ်ရာမညနိကာယဝွံ ဒှ်အလန် မသ္ၚဳဂၠပ်သ္ပလဝ်ဒတန် ပ္ဍဲကောံဓရီုရုၚ်လၟေၚ် (၂) စၟတ်တ္ၚဲ - သက္ကရာဇ် ၁၃၇၉ ဂိတုဖဝ်ရဂိုန် (၈) မံက် (22/02/2018)

## ၁။ ညးစၟဳစၟတ်လိက်ရုၚ်
(က) လိက်သုၚ်စောဲပ္ဍဲရုၚ်ကီု မပ္တံလိက်လလောၚ်တြးနူရုၚ်ကီု သ္ဒးစၟဳစၟတ်။
* (လိက်ရုၚ် သီုပိဘာသာ- မန်၊ဗၟာ၊ အၚ်္ဂလိက်၊ သ္ဒစၟဳစၟတ်ရောၚ်)

(ခ) ညးစၟဳစၟတ်လိက်ရုၚ်ဝွံ သ္ဒးဒှ်မွဲကရောံ မွဲကမၠောန်ကဵု ဂအုပ်ရုၚ်။

* (လိက်ဂအုပ်ရုၚ်ကၠးလဝ်ကီု၊ စၟဳစၟတ်လဝ်တုဲကီု မမိက်သ္ဂးရ)

## ၂။ ညးဖန်ဇန်လၟေၚ်ကောံဓရီု ကေုာံ သ္ကိုပ်အသေအဟာန်
(က) အတိုၚ်မဖျေံလဝ် သ္ဂုတ်သွာတ်လၟေၚ်ကောံဓရီု သ္ဒးဖန်ဇန်ဒၞာဲ ကေုာံ ချူအစဳအဇန်။

(ခ) ကေၚ်ကာမံက်တိုန် ဂအုပ်ရုၚ်စၞောန်မ္ဂး သ္ဒးဖန်ဇန်ဒၞဲါ ကေုာံ ချူအစဳဇန်။

(ဂ) တၚ်နၚ်သ္ဂောံသဳကၠဳဂမၠိုၚ်တံဂှ် ဂအုပ်ရုၚ် ကေုာံ သ္ကိုပ်အသေအဟာန်တံ ချပ်ဂၞန်တုဲ သ္ဒးစဳဇန်။

(ဃ) တၞးလိက်ထ္ပက်စၟတ်တဲကီု ဗီုစၟတ်သမ္တီကီု သ္ဒးပအပ်ကုညးထိၚ်ဒဝ်ကပေါတ်ရုၚ်။ 

## ၃။ ညးရေၚ်တၠုၚ်တၞးလိက်ထ္ပက်စၟတ်တဲ ကေုာံ တက်ဗီုစၟတ်သမ္တီ
(က) ဇၟာပ်ကောံဓရီု သ္ဒးရေၚ်တၠုၚ် တၞးလိက်ထ္ပက်စၟတ်တဲ ညးတိုန်စိုပ်။

(ခ) ပရေၚ်ချဳဒရိုၚ်ရုၚ် ကေုာံ ကမၠောန်မဆေၚ်စပ်တံ သ္ဒးတက်လဝ်ဗီုစၟတ်သမ္တီ။

(ဂ) တၞးလိက်ထ္ပက်စၟတ်တဲကီု ဗီုစၟတ်သမ္တီကီု သ္ဒးပအပ်ကုညးထိၚ်ဒဝ်ကပေါတ်ရုၚ်

## ၄။ ညးဆက်ဆောံစပ်ကဵုကမၠောန်ရုၚ် အပ္ဍဲဍုၚ်-မ္ၚးဍုၚ်
(က) ဒှ်ညးမတီလဝ်ကမၠောန်ရုၚ်နာနာတုဲ သ္ဒးကေတ်တာလျိုၚ် ပရေၚ်ဆက်ဆောံ ဆက်စၠောံကုညးသ္အာၚ်၊ ကုဂကောံသ္အာၚ်ဂမၠိုၚ် အပ္ဍဲဍုၚ်-မ္ၚးဍုၚ်

(ခ) ကမ္မတဳဗဟိုဝ် (ရာမညဓမ္မာစရိယ) ကီု ဂအုပ်ရုၚ်ကီု ကဵုစၞောန်မ္ဂး ဗွဲမကိတ်ညဳကဵု ကမၠောန်ရုၚ် သ္ဒးရေၚ်တၠုၚ်။

(ဂ) နူဂအုပ်ရုၚ် ချပ်ဂၞန်ကဵုလျိုၚ်ဌာနတုဲ ကော်ဘိက်ညးသၟဟ်အစောံမာန်၊ သွက်ဂွံရေၚ်တၠုၚ်၊ ဒုၚ်တၠုၚ်ကၟုဲဆေၚ်စပ်ကဵု ဍုၚ်သ္အာၚ် ကေုာံ ပရေၚ်ဆက်ဆောံမာန်။

## ၅။ ညးစၟတ်သမ္တီ သီဂိုၚ်ထိၚ်ဒဝ်ကပေါတ်ကြိယာနာနာ
(က) မပ္တံ တၞးလိက် ဗီုရုပ် ကေုာံ ကပေါတ်ကြိယာဆေၚ်စပ်ကဵုရုၚ်တံဂှ် သ္ဒးထိၚ်ဒဝ်။

(ခ) ကပေါတ်ကြိယာ ထေက်ကဵုစၟတ်သမ္တီတံဂှ် နကဵုစရၚ်အၚ် သ္ဒးချူစၟတ်သမ္တီစွံလဝ်။ 

## ၆။ ညးချူစၟတ်သမ္တီ တၚ်သ္ဂုတ်သွာတ်ကောံဓရီု
(က) ဇၟာပ်ကောံဓရီု တၚ်မဖျေံလဝ် သ္ဂုတ်သွာတ်တံဂှ် သ္ဒးစၟတ်သမ္တီ။

(ခ) တၚ်သ္ဂုတ်သွာတ်ချူစၟတ်သမ္တီလဝ်တံဂှ် ပညဳကဵုညးစၟဳစၟတ်တုဲ သ္ဒးပအပ်ကဵုဂအုပ်ရုၚ်။

## ၇။ ညးဂိုၚ်သြန်ရုၚ်
(က) သြန်သွက်သုၚ်စောဲရုၚ်တံဂှ် သ္ဒးထိၚ်ဒဝ်လဝ်။

(ခ) သြန်ကဵုစရၚ်သြန် ဂွံကိတ်ညဳမာန်ဂှ် သ္ဒးကၠောံဍမံၚ်ကဵု ညးစၟဳစၟတ်စရၚ်။

(ဂ) သြန်လုပ်၊ သြန်တိတ် ညံၚ်သ္ဂောံနွံကဵုသက်သဳမွဲ သ္ဒးချူသမ္တီလဝ်။

## ၈။ ညးစၟတ်စရၚ်
(က) ဗီုမသုၚ်စောဲလဝ်သြန် (ဝါ) သြန်လုပ် သြန်တိက်တံဂှ် သ္ဒးချူလဝ်

(ခ) သြန်ကဵု စရၚ်သြန် ဂွံကိတ်ညဳမာန်ဂှ် သ္ဒကၠောံဍမံၚ်ကဵု ညးဂိုၚ်သြန်

(ဂ) ဇၟာပ်ပ်လၟေၚ်ကောံဓရီု သ္ဒးသောၚ်စဠး စရၚ်သြန် လုပ်၊ တိတ်။ 

## ၉။ ညးလၟိၚ်ပရိုၚ်
(က) တၚ်တုပ်စိုတ် ထေက်ကဵုလလောၚ်တြး (ပရိုၚ်) ဂှ် သ္ဒးလလောၚ်တြး(ပရိုၚ်)

(ခ) ကောံဓရီု ကာမံက်ကၠုၚ် ဂအုပ်ရုၚ်ကဵုစၞောန်မ္ဂး သ္ဒကော်ဘိက်နိမန်သၚ်ကောံဓရီု။

* တၚ်စၟတ်- အခိၚ်ပံက်ဓနက်လိုၚ်မာန်မ္ဂး သ္ဒးကေတ်တာလျိုၚ်တြးပ္တိုန်ပရိုၚ်။ 

## နိဿဲ
ကဏ္ဍ:ပရေၚ်ဘာသာ
ဝိပဿနုပက္ကိလေသ

ဝိပဿနုပက္ကိလေသ = ကၠိုက်လ္ၚေၚ်ဝိပဿနာဂှ် နွံစှ်သာ်ရ။

# ဩဘာသ = လျးအရံၚ်မတိတ်ကၠုၚ်နူဇကု မက္တဵုဒှ် ဟိုတ်နူဝိပဿနာစိုတ်။
# ပဳတိ = ပဳတိ (၅) ပြကာ မပ္တံခုဒ္ဒကာပဳတိ မက္တဵုဒှ် မွဲဟာန်ကေုာံဝိပဿနာစိုတ်။
# ပဿဒ္ဓိ = ကာယပ္ပဿဒ္ဓိ၊ စိတ္တပ္ပဿဒ္ဓိ မၞုံလက်သန် ပွမလလံပၠိုတ်ကၠေအ် ဂမ္တဴဂမ္တာန် ကာယ၊ စိုတ် မက္တဵုဒှ် မွဲဟာန်ကေုာံဝိပဿနာစိုတ်။
# အဓိမောက္ခ = သဒ္ဓိန္ဒြိ မၞုံကဵုဒြဟတ်မဇၞော်။
# ပဂ္ဂဟ = ဝဳရိယသမ္ဗောဇ္ၛၚ် မလေပ်ပ္တုဲကဵုကိစ္စသမ္မပ္ပဓာန်။
# သုခ = တသိုက်မၜိုဟ်လလံ မစိုန်သကီု ကေုာံဝိပဿနာစိုတ်။
# ဉာဏ = ဉာဏ်မသ္ၚဳမၠာ်ဇၞော်မောဝ် လက္ခဏပိပြကာ တၟေၚ်တၞဟ်ဟ်။
# သတိ = ဒှ်သတိပဋ္ဌာန်ဂှ်ဒှ်တုဲ ဓရ်မပြာပ်အာကဵုအာရီုတုဲ မတန်တဴ၊ သၟဟ်အစောံ ပ္ဍဲပွမဗှ်ဗၞုဟ်ဂၠိုၚ်ၚ်ကဵုဝါ ပ္ဍဲမပ္တံကိစ္စ မကေၚ်ပ္တုဲလဝ် ပ္ဍဲကာလလအ်လကာဖာ။
# ဥပေက္ခာ = တတြမဇ္ၛုတ္တုပေက္ခာ မဒှ်ဥပေက္ခာသမ္ဗောဇ္ၛၚ် မက္တဵုဒှ် မွဲဟာန်ကေုာံဝိပဿနာ မသၟဟ်န်ကီု၊ ဥပေက္ခာအာဝဇ္ဇန် မက္တဵုဒှ်ပ္ဍဲမနောဒွါရ။
# နိကန္တိ = ဓရ် (၉) ပြကာ မပ္တံဩဘာသတအ် က္တဵုဒှ်မ္ဂး "ပ္ဍဲအဲ လျးအရံၚ်ဗီုဏအ် ဟွံကေၚ်ဒှ်မွဲလှ်ေရ" တဏှာမဍိုန်ဍောတ် မလေပ်သ္ပကဵုပွမထၞေန်စပ် ပ္ဍဲမပ္တံဩဘာသ။

## နိဿဲ
ကဏ္ဍ:ဗုဒ္ဓဘာသာ
ဂျိုဝ်နဳယှဳကေဝ်

ဂျိုဝ်နဳယှဳကေဝ် ဂှ်(,(,ပ္ဍဲသၞာံ ၁၉၉၅ ဂိတုမက် ၁၈ ဂှ် ဆွာကဝ်ဇြဳရေန်သု သၠးကၠေံနူကဵုဂဝ်ဂၞဴမိတုဲ ပ္ဍဲဂျပါန်အာၚ်ဒဝ် ဂကောံမၞိဟ်ဗြဴ အေန်အေမ်ဗဳ၄၈ ဂှ်လုပ်ကောန်ဂကောံအေန်အေမ်ဗဳ၄၈မဒှ်ရ သၟတ်ဗြဴဝွံ ပ္ဍဲဂကောံ အေန်အေမ်ဗဳ၄၈ ဂှ် အေန် မဒှ်ရ။

## ဝၚ်ဗွဲခမၞောန်
ဂျိုဝ်နဳယှဳ ဝွံ ပ္ဍဲသၞာံ ၂၀၁၀ ဂိတုသေတ်တေန်ဗာ ဂှ် ပ္ဍဲအေန်အေမ်ဗဳ ၄၈ တအ် စၟဳစၟတ်စရၚ် တၞောဝ်ဒတောဝ်ပထမဂှ် အံၚ်ဇၞးကၠုုၚ်ရ။ သၟတ်ဗြဴဂကူကၠက်သော်အရံၚ်သာ်ဗ္စံက် sပေဲါတိတ်အလန်ကိုပ်ကၠာအိုတ် သၟတ်ဗြဴဝွံ အံက်တိုဝ်ဗာ စၟတ်တ္ၚဲ  ၉ သၞာံ ၂၀၁၁ ဂိတုမက်ဂှ် ဂကောံ ' အေမ် ' ဂှ် ဒးဒုၚ်ရုဲစှ်ကေတ်ဏာ မဒှ်ရ။ 

အလန်ပထမကိုပ်ကၠာအိုတ် သၟတ်ဗြဴဝွံ NMB48 Senbatsu ဂှ် Zetsumetsu Kurokami Shojo မဒှ်ရ။ ကၠာဟွံဂွံလုပ် NMB48 ဂှ် သၟတ်ဗြဴဝွံ ပွမဒယှ်ေဒွက် ကေုာံ ပွမလှ်ေဒံၚ်ယူ တအ်ဂှ် လညာတ် ဆဵုဂဗ ဟွံမွဲရ။ သၞာံ ၂၀၁၃ ပ္ဍဲပေဲါရုဲမာဲကေၚ်ကာနာနာဂှ် ဂျိုဝ်နဳယှဳ ဂှ် နဒဒှ် မရနုက်ကဵုအလန်ပထမကိုပ်ကၠာအိုတ် (၁၇. ၃၈၁) မာဲဂှ် ဂွံကၠုုၚ်ဒၞဲါ ၄၀ ဒၞဲါရ။

သၞာံ ၂၀၁၄ ဂိတုဖေဖဝ်ဝါရဳ  ပ္ဍဲ AKB48ဂကောံဆေဝ်က္ဍဒဝ်ကၠေံဂှ် ဂျိုဝ်နဳယှဳဝွံ  ပ္ဍဲ Team N. ဂှ် နဒဒှ် ဒုတိယညးဇၞော်ကေပ်ကောဲပၠန် ဒးဒုၚ်အပ်ပြာပ်ခါန်ကၞက်ကၠုုၚ်ပၠန်ရ || ပ္ဍဲသၞာံ ၂၀၁၅ ပၠန် သၟတ်ဗြဴဝွံ မာဲ ၂၁,၁၃၅ မာဲဂှ် နွံကၠုုၚ် ၃၆ ဒၞဲါရ || သၞာံ ၂၀၁၇ ဂိတုဨဗြဲ စၟတ်တ္ၚဲ ၁၈ ဂှ် ဂကောံဂှ် နူဂကောံ ' အေန် ' ဂှ် ဂျိုဝ်နဳယှဳ ဂွံကၠုုၚ်တဆိပ်ကြာရ။

## ပဲါ
* NMB48 Official Profile
* Official Blog
* Kei Jonishi on Google+
* Kei Jonishi on Twitter
* http://stage48.net/wiki/index.php/Jonishi_Kei on Stage48

## နိဿဲ
လိက်မန်ပိုဲညးတံချူစအောန်ကွေံ

**လိက်ညးတၞဟ်ညးတံတ္ၚအ်ချူတုဲ လိက်မန်ပိုဲညးတံချူစအောန်ကွေံရ**'''

လိက်မန်ဟွံမိက်ချူတှ်ေ လအ်အာက္ဍၚ်ဟွံဂံၚ်ချူကဵုညးတၞဟ်ဗဵုဗှ်အာဏောၚ်၊ ယဝ်ချူသီုဘာသာမန်မ္ဂးတှ်ေဒှ်ထံက်ပၚ်သွက်ညးလေပ်လဝ်လိက်မန်တံသၟးတုဲ ဒှ်ဒ္တုဲဖဵုသွက်ညးတံဗွဲမလောန်ရ၊ ယဝ်ရဒးချူလိက်ညးတၞဟ်သၟးဂှ်လေဝ် ရံၚ်ကဵုဟိုတ်ဖဵုပရေၚ်ပရောမွဲမွဲဂှ်တုဲချူထေက်မံၚ်ရလိက်ညးတၞဟ်၊  မုချူချူဒးချူမံၚ်လိက်ညးတၞဟ်သၟးဂၠိုၚ်ဂှ်လေဝ် ညံၚ်ကဵုမိပ်အာကဵုလိက်ဍေံတုဲ ဟွံလအ်သတိပ္ဍဲပူဂဵုဂှ်လီုကၠုၚ်တုဲ ဟွံမိက်ချူစလိက်မန်ဇကုအိုတ်ရ၊ သွက်ညးချူလိက်မန်ဟွံလေပ်ဂှ်ဟွံဆဵုဒုဟ်တုဲ သွက်ညးလုပ်လဝ်လိက်မန်ကေၚ်ချူလဝ်လိက်မန်တံဂှ်ဟေၚ်ရမုညးတံဒှ်အာအိုတ်ရော။

စေတနာကမၠောန်ဇကုဒှ်ဖဵုခိုဟ်သွက်ဂကူသွက်ညးလောကတုဲ သီုကဵုမလိက်မန်ပိုဲဂွံချူဂွံဗှ်ဂွံကၠိုဟ်အာညးသ္ကံကီုဂှ် ဒှ်နဲကဲသၠုၚ်ပ္တိုန်ၚုဟ်မးလိက်ပတ်ဂကူဇကုမွဲကဏ္ဏဍောတ်ဍောတ်ကီုရတုဲလ္ပဂါံထၜက်ထောံညိအဴ၊  မုညးတံကၠောန်မုညးတံသ္ဂးမံၚ်လၟေၚ်လၟေၚ်တ္ၚဲဏံဂှ်လေဝ် မၞိဟ်လ္ၚဵုတံမိက်သ္ဂောံတီမိက်သ္ဂောံကၠိုဟ်နကဵုဘာသာမန်တံဂှ်လေဝ်နွံတဴဗဝ်သအဝ်ဂှ်လ္ပဝိုတ်ညိ၊ လိက်ညးတၞဟ်ချူဂှ်ဟွံဗၠေတ်ပုဟ်တုဲ ယဝ်ထပ်ချူလိက်ဘာသာဂကူမန်ဇကုမွဲဘာသာပၠန်တှ်ေ ဣဏံရၚုဟ်မးလိက်ပတ်ပိုဲနွံကၠုၚ်ရတုဲ သွက်ညးလေပ်လဝ်လိက်မန်တံသၟးဂှ်လေဝ် ဒှ်ကၠုၚ်ဗဟုသုတမာန်ရ။

ဇကုဂကူမန်ရတှ်ေ ဒးချူလိက်မန်ဇကုဂှ်ဒးဂွကဵုညးလဵုနွံရော၊  ထေက်ကဵုဒးပေၚ်စိုတ်မိပ်စိုတ်တုဲ ဒးဂစာန်ချူဇၟာပ်စက္ကမိဏေတ်နာဍဳဟေၚ်ရ၊  သာ်ဂှ်ဟွံသေၚ်တှ်ေ ဖေက်ညးတၞဟ်တီကၠးဇကုဂှ်ဒှ်ဂကူမန်တုဲဟွံဂံၚ်ချူစလိက်မန်ကွေံကွေံဟာဂှ် ဟိုတ်ဖဵုညးတအ်တီကေတ်ဟွံမာန်ရ၊ ယဝ်ရစိုတ်အဲပူဂဵုညးချူလိက်ဏံတှ်ေ အရာလဵုဒှ်ဗဟုသုတကဵုမန် ဆေၚ်စပ်မံၚ်ကဵုဘဝကောန်ဂကူမန်ဏောၚ်တှ်ေ မလိက်မန်ဒးချူပၞောန်ကၠာအိုတ်ဗွဲလ္တူတေံဟေၚ်ရ။

ဟီုအရေဝ်ညးတၞဟ်တုဲကအ်ကၠေၚ်ဒိုအ်ဟွံဂွံဒးဆက်ဟီုအာ၊  ချူလိက်ညးတၞဟ်တုဲဆီတူဒိုအ်ဟွံဂွံဒးဆက်ချူအာဂှ်လေဝ်လ္ပကဵုဒှ်ညိ၊ ယဝ်ဟွံဒိုအ်ဆက်ဟီုဆက်ချူအာဂၠိုၚ်ဂၠိုၚ်ဏောၚ်တှ်ေ စိုတ်ထိုၚ်သးလ္တူလိက်အရေဝ်ညးတၞဟ်ဂၠိုၚ်ကၠုၚ်တုဲ ဟွံလအ်ဇကုဂကူမန်ရဂှ်ဟွံမိက်ကဵုညးတၞဟ်တီကေတ်ဒှ်မာန်ရ။

သုၚ်စောဲမလိက်မန် တက်ကျာရမျှာၚ်ဝေါဟာမန်ဇကုတှ်ေ တီကၠိုဟ်ကၠးအး သောၚ်တပ်ဓဝ်အိုတ်သက်ဟီုဟွံမွယ်စှ်ေကေတ်စိုတ်သာ်ဏံကီုရမိက်သ္ဂး ။  ( လ္ပဝိုတ်ဒုၚ်သာဓုညိ)

 (ဒးတှ်ေဆက်ဗဂဵုလဟဵု − ညာတ်ဗၠေတ်တှ်ေသၠးအခေါၚ် ) ။

ကောန်ဍေၚ်လုပ်သၞောဝ်ဂၠးတိ Unicode ဂှ်သုၚ်စောဲစကာအိုတ်ညိအဴ။
## နိဿဲ
ကဏ္ဍ:လိက်ပတ်မန်
ဝဳကဳကဵုယူနဳခတ်ကဵုဖျုန်ကီုညိ

**ဝဳကဳ−ယူနဳခတ် (တက်ကျာဆဝ်မ္ၚုဟ်ကီုညိ**

ဝဳကဳပဳဒဳယာ ကေုာံ ယူနဳခတ်ၜါဏံဂှ် မိက်သ္ဂောံကဵုညးတအ်တက်ကျာသဳကၠဳကီုကွေံရ၊ အခိၚ်တက်ကျာသဳကၠဳပရေၚ်လိက်ပတ်လ္တူလပှ်ကျာဏံမ္ဂးတှ်ေ ပရောဝဳကဳကဵုကောန်ဍေၚ်Unicodeဂှ် ညးတအ်ဝိုတ်ထောံဟွံဂွံတုဲ ထေက်ကဵုဒးသဳကၠဳပါ်ပရအ်ဗဟုသုတကီုညိဂှ် မိက်သ္ဂောံဆဵုကွေံကွေံရ။

သွာၚ်အာဲထဳ(IT)ဏံဟွံချဳဒရာၚ်ဟွံဗဂဵုလဟဵုမ္ဂးတှ်ေ ဗီုလဵုလိက်ပတ်ဂကူဇကုဂွံတဴတက်အာလ္တူလပှ်ကျာဂတာပ်အခေတ်ဗီုကဵုဍုၚ်ညးတၞဟ်ဂှ်ရော၊ တက်ကျာတုဲတက်ကျာပၠန်ပရေၚ်လိက်ပတ်တံဂှ် ဆဂး ဗီုဂွံလုပ်သၞောဝ်ဂၠးတိဂှ်ဟွံတက်ကျာဟွံဆဝ်မ္ၚုဟ်ဏောၚ်တှ်ေ ဗီုလဵုလိက်ပတ်ဂကူဇကုဂွံတဴတက်ဂွံဂတာပ်အခေတ်အာလ္တူလပှ်ကျာဂှ်မာန်ရောအ္စာတအ်။ 

အရာလဵုတီမံၚ်ရလုပ်သၞောဝ်ဂၠးတိ ဂၠးတိတံဒုၚ်တဲသၞောဝ်ယူနဳခတ်ဏံတုဲ မံၚ်ထောံသ္ၚိတ်သ္ၚိတ်တီတုဲတုဲအာဂှ် ဆလအ်မှလိက်ပတ်မန်ပိုဲဂွံဂတာပ်အခေတ်တုပ်ကဵုဂကူညးတၞဟ်ဂှ်ရော။

အရာလဵုဇကုဟွံကၠိုဟ်တံဂှ်ဟွံမိက်ကဵုဖျုန်ဟာဂှ် ဟွံတီဟိုတ်ဖဵုကီုရ၊ ဂွံဆဵုမံၚ်တက်မံၚ်ကျာချဳဒရာၚ်မံၚ်သွာၚ်လိက်ပတ်လ္တူလပှ်ကျာဟဝ်အာဟဝ်ကၠုၚ်မံၚ်ဂှ်လေဝ်ဂၠိုၚ်ကဵုအလန်တုဲ ကောန်ဍေၚ်ဒးသုၚ်စောဲမလိက်ကော်(Unicode)ဏံဂှ်လေဝ် မွဲပါၚ်မှဟွံပံက်ပါၚ်မံၚ်သ္ၚိတ်ထောံလောဲလောဲရ၊ သွာၚ်ဝဳကဳပဳဒဳယာဂှ်လေဝ် ထေက်ကဵုဒးတက်ကျာချဳဒရာၚ်လိက်ပတ်မန်ပိုဲဂွံနွံဂၠိုၚ်ပရေၚ်ပရောနဲကဲနာနာမာန်ဂှ်လေဝ် ဒးတက်ကျာသဳကၠဳကီုညိ။

အခိၚ်တက်ကျာတှ်ေဗဂဵုလဟဵုလိက်ပတ်ညံၚ်သ္ဂောံဂတာပ်အခေတ်ဗီုတေံသာ်ဏံဟီုဗဒှ်အာနာနာသာ်တုဲ ယဝ်ရဟွံဗိုၚ်ဆဝ်မ္ၚုဟ်စကာသုၚ်စောဲကောန်ဍေၚ်ယူနဳခတ်(Unicode)ဏောၚ်တှ်ေ ကဝ်ဂတးတေံလေဝ်လိက်ပတ်မန်ပိုဲဟွံဂတာပ်အခေတ်ရ၊ ဂွံချူဂွံဗှ်လ္တူဝဳကဳပဳဒဳယာဂှ်ပၠန်လေဝ် ဒးသုၚ်စောဲယူနဳခတ်မှဗှ်ဂွံချူမာန်တုဲ ကောန်ဍေၚ်ယူနဳခတ်မွဲဟေၚ်ရဂၠးတိတံဒုၚ်တဲလုပ်သၞောဝ်မွဲပေၚ်ပေၚ်ရ။

စဵုကဵုတ္ၚဲဏံလေဝ် ဂွံဆဵုမံၚ်ဖိုဟ်မုက်လိက်နာနာတံဒှ်မံၚ်ဇြဝ်ဂျဳညးတံဟွံသၠာဲယူနဳခတ်အိုတ်ဏီရ၊ အခိၚ်ချူလိက်ဆဝ်မ္ၚုဟ်ပရေၚ်လိက်ပတ်ဂွံတဴတက်ဂှ်လေဝ် ၜိုတ်ဆကောန်ဍေၚ်လုပ်သၞောဝ်ဂၠးတိယူနဳခတ်ဂှ်လေဝ်ညးတံဟွံဂံၚ်ပြံၚ်သၠာဲသုၚ်စောဲပုဟ်တုဲ ဂါံယာကၠာအိုတ်ဂှ်ဗၠေတ်မံၚ်တုဲတုဲယျတှ်ေ ဗီုလဵုဂွံဟီုလိက်ပတ်မန်ပိုဲဂတာပ်အခေတ်လ္တူလပှ်ကျာဏံမာန်ရောဒေံတအ် ကောတအ် အ္စာတအ် ။
ယဲမန်ပိုဲဂၠာဲအ္စာသဝ်လွဳဟွံမွယ်

**ယဲမန်ပိုဲဂၠာဲအာသဝ်လွဳဟွံမွယ်**

မန်ပိုဲလ္ၚဵုတအ်ဂှ် နူစချူလိက်မန်ဟီုအရေဝ်မန်လ္တူလာၚ်လအ်လအာတုဲ ဟွံလအ်ပြံၚ်အာစချူမလိက်ဗၟာဟီုအရေဝ်ဗၟာအိုတ်လေဝ်နွံဗဝ်သအဝ်ရ၊ ချူလိက်ဗၟာတုဲဟီုအရေဝ်ဗၟာတုဲတှ်ေ တုပ်တဴညံၚ်ရဴဒးလဝ်ဒၞက်စိုတ်အိုတ်တုဲ ဆက်ချူအာလိက်ဗၟာသၟး ဆက်ဟီုအာအရေဝ်ဗၟာသၟးမန်ဟွံကဵုပါပထုဲကၠုၚ်သိုက်သိုက်ရ၊ လအ်အာက္ဍၚ် ဒၞက်အစောဲကဵုမအရေဝ်ဍေံလိက်ဍေံဂှ် ဒှ်ကၠုၚ်ညံၚ်ဒးလဝ်ဂဥုဲဝိဝိၚ်ဇၞော်ကဵုဒြဟတ်တုဲ ဒၞက်ထိုၚ်သးကဵုလိက်ညးတၞဟ်အရေဝ်ညးတၞဟ်ဂှ် ဒှ်ကၠုၚ်ဖျုန်ဇုတ်လတေၚ်စၞာံဆီပတိုပ်အိုတ်တုဲ လပါ်လိက်မန်အရေဝ်မန်ဇကုဂှ်လေဝ် ဟွံဂံၚ်ချူဟွံဂံၚ်ဟီုကဵုညးတၞဟ်တီကၠုၚ်သိုက်သိုက်ရ၊ လအ်အာက္ဍၚ်ဏောၚ်တှ်ေ ညးတံလေဝ် မုချူချူမုဟီုဟီုဆေၚ်စပ်ကဵုဗဟုသုတသွက်ကောန်ဂကူမန်ဇကုကီုလေဝ် ညးတံချူအာလိက်ဗၟာ ညးတံဟီုအာအရေဝ်ဗၟာအိုတ်ရ။

အရေဝ်ဗၟာလိက်ဗၟာလေဝ်ဒးသုၚ်စောဲဂှ်ဒးဍာံစၟတ်မံၚ်ရတုဲ ဆဂး ပိုဲဒးသုၚ်စောဲအရာဖဵုဍေံနွံဏောၚ်တှ်ေဒှ်ဂုဏ်ဖဵုရ၊  ယဝ်ရၜိုတ်ဆပိုဲပါ်ပရအ်ဗဟုသုတသွက်သၟတ်ပိုဲသွက်ကောန်ဂကူမန်ပိုဲရတှ်ေ သုၚ်စောဲလိက်မန်အရေဝ်ရမျှာၚ်မန်တှ်ေ သောၚ်တပ်အးအိုတ်ရ။

မန်ပိုဲလေဝ် နူစလိက်မန်အရေဝ်မန်ဂှ် လအ်အာညိဒှ်ကၠုၚ်လိက်ဗၟာအရေဝ်ဗၟာတုဲ ဟွံလအ်ဟေၚ် ဒှ်အာလိက်ဗၟာအရေဝ်ဗၟာသၟးရဂၠိုၚ်တုဲ လအ်အာက္ဍၚ်ဂှ်ဟေၚ် လိက်မန်အရေဝ်မန်လေဝ် ညးတံဟွံမိက်ဟီုဟွံမိက်ချူကၠုၚ်လ္တူလပှ်ကျာရ၊ ယဲဏံလေဝ်လွဳဝါတ်ဂၠာဲအာစာသဝ်ဟွံမွယ်တုဲ ဒှ်မံၚ်ယဲစိုတ်ပ္ဍဲပူဂဵုတအ်ဂှ်ဒးလဝ်ဒၞက်စိုတ်ထိုၚ်သးကဵုအရေဝ်ဗၟာလိက်ဗၟာတုဲ အတ္တလေဝ်ပေၚ်ကၠုၚ်ပ္ဍဲဘဝညးတအ်ရ။

ယဝ်ဒးချူလိက်ဗၟာ ဒးဟီုအရေဝ်ဗၟာမ္ဂးတှ်ေ ဆေၚ်စပ်ကဵုပရေၚ်ဍုၚ်ကွာန်ကီုနဒဒှ်ဓဝ်ဍာံမွဲဒးဟီုအရေဝ်ဗၟာထေက်ရ၊ ယဝ်ရပိုဲဟီုအရေဝ်မန်တုဲ ဗၟာတအ်မုဍေံဟွံတီတှ်ေဒှ်အာမးမးရ၊ လိက်ဗၟာလေဝ် ပရေၚ်ဒစဵုဒစး ဆေၚ်စပ်ကဵုမွဲလပါ်တေံဏောၚ်တှ်ေ ထေက်ကဵုဒးချူဘာသာဗၟာမှဍေံဂွံဗှ်ဒးရ၊ ယဝ်ပိုဲချူမံၚ်နကဵုဘာသာမန်သၟးတှ်ေ ဗၟာတအ်ဗှ်ဟွံကၠိုဟ်မွဲၜါပၠန်ရ၊ လိက်ဒးချူဆေၚ်စပ်ကဵုဖဵုသွက်ဂကူမန်ပိုဲရတှ်ေ ချူလိက်မန်ဟီုအရေဝ်မန်လေဝ်ပြေပြံၚ်မံၚ်ရ၊ အဵုယဝ်ရဇကုဟွံချူလိက်ဗၟာဟွံဂွံဏောၚ်တှ်ေ ချူဏာသီုၜါဘာသာလေဝ်မုဟွံဒှ်ပုဟ်ဟွံသေၚ်ဟာ၊ လ္ၚဵုဂှ်ညးတအ်ဟွံဂံၚ်ချူလိက်မန်ဂၠိုၚ်တုဲ ဖေက်ၚုဟ်မးဇကုသဝ်စှ်ေအာဟာ၊ သာ်ဂှ်ဟွံသေၚ်တှ်ေ ဇကုဂွံလဝ်ဘာကဆံၚ်သၠုၚ်တုဲ ရဲဗၟာဇကုလေဝ်နွံမံၚ်တုဲ ချူစလိက်မန်ဟီုအရေဝ်မန်တှ်ေဖေက်ဍေံသ္ပစပရေံဟာ၊ ဣဏံဂှ်တှ်ေပြသၞာပ္ဍဲပူဂဵုညးတအ်ရ၊ ဇေတ်ဇေတ်ဂှ်တှ်ေ ညးတအ်ဒးကၠုၚ်လဝ်ဒၞက်ပးအစောဲဗၟာယျဂှ် ညးတအ်ဝိုတ်ကၠုၚ်သတိအိက်ကၞမ်မွဲၜါဟွံတီရတုဲ ပညာဇကုသွက်ဂွံဒှ်ဖဵုသွက်မန်အးအးဂှ်ကၠိခန်ကၠုၚ်တုဲဒှ်အာကၠဵုၜါဘာရ၊ ဟွံလအ်ဟေၚ်ဒှ်အာကောန်ရဲတဝ်ဝှာဂၠဴဗၟာတံအိုတ်သိုက်သိုက်ရ။

အခိၚ်မန်ဇကုကဵုဟီုဗၠေတ်ကၠောန်ဗၠေတ်တှ်ေ မန်လ္ၚဵုတအ်ဗက်ဝေတ်ဂစာန်လက်ကဵုလက်ကိုဋ်ရ၊ ယဝ်ဗၟာဍေံဟီုလပါ်မန်ပရေံတှ်ေ မၞိဟ်ဂွံကလေၚ်လက်ဍေံကီု နကဵုရမျှာၚ်ဗၟာကလေၚ်လက်ဍေံဂှ်နွံအောန်တဴရ၊ ဒၞာဲဏံဂှ်ဒးသုၚ်စောဲအရေဝ်ဗၟာလိက်ဗၟာထေက်ရ၊ သာ်ဏံဟွံသေၚ်တုဲ ပ္ဍဲကဵုပရေၚ်ဘဝဇကုလၟေၚ်တ္ၚဲလေဝ် ပ္တိုန်စဗီုရုပ်ကီု ပွမချဳဒရာၚ်လၟေၚ်တ္ၚဲကီုတံဂှ် ချူလိက်ဗၟာဟီုအရေဝ်ဗၟာတုဲ ကဵုညးဂှ်ဗှ်ကလၚ်အိုတ်ရော၊ ကမၠောန်ဟွံဆေၚ်စပ်ကဵုဗၟာတံဂှ် ပိုဲစကာလိက်မန်အရေဝ်မန်ပိုဲသၟးလေဝ်ဗဵုစကျေဝ်ဂေါဝ်ဆာန်လာန်ဗွဲမလောန်ရ။

(တၚ်သမ္တီ) မိပ်မံၚ်ကဵုအရေဝ်ဗၟာလိက်ဗၟာဂၠိုၚ်အာတုဲ လိက်မန်အရေဝ်မန်ဂှ် ဗှ်ေတအ်နာဲတအ်ဟွံဂံၚ်ဟီုဟွံဂံၚ်ချူဗွဲစၟတ်ဟေၚ်ရ၊ ဣဏံရဒၞက်စိုတ်ထိုၚ်သးဂကူဗၟာလွဳဟွံဗၠးပ္ဍဲစိုတ်မန်ပိုဲ။

(ဣဏံဝွံဒှ်ဗဟုသုတမွဲပိုဒ်ဍောတ်တုဲ ဟီုပတဝ်ဇီုကပိုက်သွက်ညးလဵုဂကောံလဵုမွဲဟွံသေၚ်တုဲ ချူလဝ်နကဵုစေတနာဗုဗုအးအးသွက်ဂွံဒှ်ဗဟုသုတပ္ဍဲကောန်ဂကူမန်ပိုဲသက်သက်ရ) ။

### နိဿဲ
ပရေၚ်ဆဵုဂဗလၟေၚ်တ္ၚဲ
ကြပ်ကၠုၚ်ပေါဲစုတ်မာဲတုဲ မၞိဟ်ကျိုၚ်ကယျိုၚ်မန်ဂၠိုၚ်တိုန်ကွေံကွေံ

**ကြပ်ကၠုၚ်ပေါဲစုတ်မာဲတုဲမၞိဟ်ကျိုၚ်ကယျိုၚ်မန်ဂၠိုၚ်တိုန်ကွေံကွေံ**

မိက်သ္ဂောံဒှ်အမာတ်မန်ညးစၞးကောန်ဂကူမန်ဟီုစတုဲ တ္ၚဲဏံထ္ၜးကၠုၚ်ရုပ်ရဴဂွံဆဵုကေတ်ဗွဲမဂၠိုၚ်မာန်ရ၊ ညးလ္ၚဵုတံဂှ် ကၠာဟွံစိုပ်ပေါဲစုတ်မာန်ဏီဂှ်လေဝ် ရုပ်ရဴညးတံဒှ်မံၚ်သာ်လဵုလေဝ်တီကေတ်ဟွံမာန်ရ၊ တ္ၚဲဏံစိုပ်ကၠုၚ်အခိၚ်ကဵုကေတ်ဒၞာဲဟီုစတုဲ ထ္ၜးကၠုၚ်ရုပ်ရဴဗီုညးကဵုညးအိုတ်ရ။

ဂွံလဝ်မာဲမန်တုဲ ဒးသ္ပစၞးကောန်ညးဍုၚ်ကွာန်တံဂှ်လေဝ်လ္ပဝိုတ်စအိုတ်ညိအဴ၊ ပြသၞာညးဍုၚ်ကွာန်တံဒှ်နွံသာ်လဵုဂှ်လေဝ် ထေက်ကဵုဒးကဵုဖျုန်ဒးကဵုဒြဟတ်ဟွံကဵုပိုတ်သ္ကုတ်အာမာန်ရ၊ တ္ၚဲဏံပရေၚ်ဍုၚ်ကွာန်လေဝ်ပြံၚ်သၠာဲဂတာပ်ကၠုၚ်အခေတ်ယျဏောၚ်တှ်ေ မမာဲမန်ပအပ်လဝ်ကဵုအမာတ်မန်တံဖအိုတ်ဂှ် သွက်ဖဵုကောန်ဂကူမန်ပိုဲလ္ပဝိုတ်စအိုတ်ညိ။

တ္ၚဲဏံကျိုၚ်ထ္ၜးကၠုၚ်ကယျိုၚ်မန်ဟီုဂှ် တံၚ်စိုတ်ဓါတ်ကောန်ဂကူၜိုပ်ထဝ်မန်တအ်ရတုဲ ဓဝ်ပတေဟ်လ္တူကောန်ၜိုပ်ထဝ်နွံလ္တူအမာတ်မန်တအ်ဂှ်လေဝ်လ္ပကဵုဗၠေတ်မှာအာညိ၊ အမာတ်မန်ခိုဟ် ကောန်ညးဍုၚ်ကွာန်လေဝ်ခိုဟ်ဏောၚ်တှ်ေ ဖဵုမန်အခေါၚ်အရာမန်ၜိုတ်ထေက်ကြိုက်ကဵုကၠောန်ဂွံကေတ်ဂွံအာစိုပ်ဂှ်တှ်ေ ဒးရုန်ဂ္စါန်အာမွဲစွံမွဲကရောံမဒှ်ရ။

လောန်ကၠုၚ်ဟွံလအ်လတုဲကၠုၚ်တေံဂှ်လေဝ် မပ္တံကဵုဒဒိုက်ဍာ်ဗၠိုက်ခဝ်ရဝ်ဏာသွက်ညးဍုက်ကွာန်တံဂှ် ဂွံဆဵုကေတ်ညးစၞးကောန်ဂကူမန်ပိုဲနွံမံၚ်ရိုဟ်လၟိဟ်ဒးမံၚ်ရရေၚ်တၠုၚ်ဒၟံၚ်ဖဵုသွက်ညးဍုၚ်ကွာန်တံရ၊ တ္ၚဲဏံမံက်တိတ်ကၠုၚ်မွဲဗဝဝ်တုဲ ဣဏံညးတံဒှ်မၞိဟ်စၞးကောန်ဂကူမန်ကီုဟာဂှ်လေဝ် ညံၚ်ရဴတိက်လ္ပအ်ညာတ်ကီုရ၊ ဆဂး အဓိကဟွံသေၚ်တုဲ ယဝ်စေတနာညးတအ်ခိုဟ်ရန်လဝ်ဖဵုသွက်ဂကူ သွက်ကောန်ညးဍုၚ်ကွာန်မန်ပိုဲတှ်ေဒှ်အဓိကရ။

အိုတ်ကၞောဝ်သရောပ်နိဂီုဏံဂှ်တှ်ေ သီုအမာတ်မန်ကေၚ်ဆဵုဟွံကေၚ်ဆဵုတံသီုဖအိုတ်ဂှ် ကမၠောန်နာဲတအ်ကမၠောန်အာစာတအ် ပွမချပ် ပွမဟီု ပွမထ္ၜးကမၠောန်ဂှ် ယဝ်ဒှ်ဖဵုသွက်ညးဍုက်ကွာန်မန်တံတှ်ေ ကျိုၚ်ကယျိုၚ်မန်ကီုဟွံကျိုၚ်ကယျိုၚ်မန်ကီုဂှ်အဓိကဟွံသေၚ်တုဲ အဓိကဇၞော်အိုတ်အၚာပ်စိုတ်ညးဍုၚ်ကွာန်မန်တံဂှ်တှ်ေ ကမၠောန်ဂှ်ဒးဒှ်ဖဵုခိုဟ်သွက်ညးတံဟေၚ် ညးတံနွံဗၟိက်ဇၞော်အိုတ်ရ၊ တၚ်ဂုဏ်ရအဴ ။
## နိဿဲ
အေန်သတဳကျုတ်ဘာသာမန်

**အေန်သတဳကျုတ်ဘာသာမန်** () ဝွံ ဒှ်ဂကောံတၠပညာ ကေုာံ တၠဝါသနာ ဘာသာမန်တအ် မဒက်ပတန်လဝ် သွက်ဂွံပသုတေသန ဝေါဟာရမန်၊ ကေုာံ သွက်မအရေဝ်မန် မဟွံမဲတအ်ဂှ် ခၞံဗဒှ် ဝေါဟာရတၟိ ညံင်ဂွံကိတ်သၟဟ် ကုအခိုက်အရေဝ်မန်ရ။ အေန်သတဳကျုတ်ဘာသာမန်ဝွံ ဒက်ပ္တန်လဝ် နကဵု ဂကောံစၟိန်ပြမာန် ကေုာံ မၞိဟ်ဗဂေတ်ကမၠောန် ဒါရာ်တာတုဲ ဒတန်ဂကောံဝွံ ဒုင်သဇိုင် ကုဇာဇၞိက်အလုံလိုက် (WWW)။သွက်ဂွံ ဒက်ပတန် အေန်သတဳကျုတ်ဝွံ ညးစိုတ်ထတ် လတူအရေဝ်ဘာသာမန်တအ် စချပ်ဂၞန်ကၠုင် အလန်ကိုပ်ကၠာအိုတ် ပ္ဍဲ ၁၃ ဂျောန် ၂၀၂၀ နကဵု ဝဳဒဳယောကောန်ဖရေန် (Zoom) တုဲ ဆက်ချပ်ဂၞန်တုဲ ဒက်ပ္တန်လဝ် ပ္ဍဲ ၁၅ အဝ်ဂေတ် ၂၀၂၀၊ ညးမဒှ် ဥက္ကဌဂှ် နာဲရတ်ဂကူ (အစာဇြေ)၊ တုဲ နာဲဓရ်အံင်ဇျာန်ဂှ် ဒုဥက္ကဌ၊ နာဲဗဳထဝ်မန်ဇြာဂှ် ဒှ်ဒါရာ်တာ အေန်သတဳကျုတ်ဝွံရ။

## သင်္ကေတ ဂကောံ
သင်္ကေတ အေန်သတဳကျုတ်ဘာသာမန် ဂှ် ဒှ်ဗီု အက္ခရ် ၜ မန် နူကဵုခေတ် ၄ ဗွဝ်ကၠံ မဂွံဆဵုကေတ် ပ္ဍဲလိက်တၟအ်မန် ဖရပထုံ၊ ရးနိဂီုသေံ။ ဟိုတ်မဂွံ ရုဲစှ် ဗီုဏအ်ဂှ် ဟိုတ်နူ "မစွံအဲပရဲ ကုတၠပညာဂကူမန် နူခေတ်ၜိုတ် အေဒဳ ၄ ဗွဝ်ကၠံတေအ် မနွံကဵု လညာတ်ညာဏ် မခၞံဗဒှ်"။ အခိင် ဂကူမန်တအ် မစချူအရေဝ်မန် နကဵုအက္ခရ်ဂှ် အက္ခရ်ပလ္လဝဂှ် ရနုက်ဗပေင်ကဵု ရမ္သာင်မန် ဟွံမာန် ဖအိုတ်တုဲ တၠပညာ ဇုဇဗဴလမန်တအ် ခၞံဗဒှ်ပတိုန်လဝ် အက္ခရ် ၜ။

ညးမဓဇက်ရုပ် သင်္ကေတဂှ် ဒှ်ဒံက်တာအထက် ကောန်မန် (AhHtet Coonmon) မဓဇက်ကဵုလဝ် နကဵုစေတနာ။ ဒံက်တာအထက်ကောန်မန်ဂှ် ဒှ်အစာပါန်ချဳမန် ခေတ်တၟိဒယှ်မွဲတၠရ။

## ကေင်ကာ အဓိက
### ပသုတေသန အရေဝ်ဝေါဟာရမန်
ဇၞူမတ် (ဝါ) အရာမိက်ဂွံကဵုဒှ် ပ္ဍဲကဵုကမၠောန်ဏအ်ဂှ် ဝေါဟာရမန်ဂမၠိုင် ဝေါဟာရ မစကာဒၟံင်လၟုဟ်ကီု၊ ဝေါဟာရ မတၞီဗၠိုက်ဒၟံင်တအ်ဂှ် ညံင်ဂွံတီကၠိုဟ် ပွံက်အဓိပ္ပါယ်၊ တုဲပၠန် လွပ် ဗီုမစကာ။ ဇၞူမတ်ဏအ် ဂွံကတဵုဒှ်ကၠုင်မာန်ဂှ် လးလဝ်လၟေင်ကမၠောန်၊ ဇၟာပ်ညးအဲ ဗိုင်ပကောံမအရေဝ်ဝေါဟာရမန် ခေတ်လၟုဟ်ကီု သီုကဵု မအရေဝ်မတၞီဗၠိုက်ဒၟံင်တအ်၊ မအရေဝ်တအ်ဂှ် ဗိုင်ချပ်ဂၞန် ပသုတေသနတုဲ ပံက်ပွံက် စၞောန်ထ္ၜးကဵု လွပ် ဗီုမဂွံစကာ။ မဝေါဟာရတအ်ဂှ် ကလိဂွံတုဲ နကဵုနဲကဲနာနာ ညံင်ဂွံဗျာပ်တြးစိုပ် ပ္ဍဲအကြာဂကူမန်တအ်ဂှ် ဒးဖန်ကၠောန်အာ။

### မခၞံဗဒှ် ဝေါဟာရမန်တၟိ
ဇၞူမတ် (ဝါ) အရာမိက်ဂွံဒှ် ပ္ဍဲကေင်ကာဏအ်ဂှ် နကဵုဘာသာမန် ပ္ဍဲကဵု လိက်သၞောဝ်၊ လိက်ရုင်၊ လိက်ပညာဂတာပ်ခေတ်တအ်ဂှ် သ္ဒးချူဂွံ ဗွဲမလှဲလး ဗိုန်ဇၟအ်။ ဇၞူမတ်ဏအ် ဂွံကတဵုဒှ်ကၠုင်မာန်ဂှ် လးလဝ်လၟေင်ကမၠောန် ဇၟာပ်မၞိဟ် ဆဵုခက်ခုဲ ဟွံတီ ဗီုလဵုဂွံကော်စ ဗီုမန်မ္ဂး ပတိုန်ထ္ၜး ကုအေန်သတဳကျုတ်ဝွံ၊ နကဵု အေန်သတဳကျုတ် ဗိုင်သဳကၠဳတုဲ ဖန်ဗဒှ်အာ အရေဝ်ဝေါဟာရ မနွံပၟိက်တအ်ရ။

## ကောန်ဂကောံဂမၠိုင်

### နာယက
နာဲအံင်ဇၞး (ဥက္ကဌ ဂကောံအစာကၞေဟ်မန်)

### ဥက္ကဌ
* ဥက္ကဌ၊ နာဲရတ်ဂကူ (အစာဇြေ) ဌာနပရေင်ပညာဂကူမန်
* ဒု-ဥက္ကဌ၊ နာဲဓရ်အံင်ဇျာန်

### ဂကောံစၟိန်ပြမာန်
# နာဲရတ်ဂကူ (ဌာနပရေင်ပညာကောန်ဂကူမန်၊  
# နာဲဓရ်အံင်ဇျာန်  
# တၠဂုန်အစာကေလာသ (ကၠအ်ပၞဟ်)  
# နာဲသုန်ဓန် (တၠပညာလိက်မန်)၊  
# နာဲဗညာအံင် (အစာပရိုင်၊ သၟာဂဳတ)၊  
# နာဲသက်လောန် (တၠပညာလိက်မန်)  
# နာဲကြက်ဂကူ (သကိုပ်တာလျိုင် အစဳအဇန်လျးဂကူမန်)၊ 

### ကောန်ဂကောံဂမၠိုင်
# တၠဂုန်အဇ္ဇ (တရဴအအာ)
# နာဲအံင်ရတ်မန် (ဌာန ပရေင်ပညာကောန်ဂကူမန်)
# တၠဂုန်ဇဝန (ဇိုင်ကျာ်၊ ဘာမန် တာဝတိံသာ)
# မာံဃံင် (ကွးဘာတက္ကသိုလ်) ဇာတိ ကွာန်ဒူရာ
# မင်ဗၠာဲလအီမန် (ခေတ္တမလေရှာ) ဇာတိ ကွာန်ကြေဝ်ဏာ
# မာံသိုက်ဆာန် (ဇာတိ ကွာန်နာင်သၠုင်)
# နာဲမန်ရံင်မန် (ဍုင်လ္ဂုင်) (ပကောံချူ ဝေါဟာရမန် ပ္ဍဲ ဝိက်ရှေန်နရဳ)
# နာဲဗညာဂံင်သိုက် (ကွာန်သက္ကအ် ပွိုင်ဍုင်ဇြပ်ဗု) (ပကောံချူ ဝေါဟာရမန် ပ္ဍဲဝိက်ရှေန်နရဳ)
# မိအာဲရတ်ပိုန် (ကွာန်ကအ်ကြောပ် ပွိုင်ဍုင်ကအ်ကြိက်) (ပကောံချူ ဝေါဟာရမန် ပ္ဍဲဝိက်ရှေန်နရဳ)
# မာံဆာန်လွဳ (မင်းဇင်အောင်) (ကွာန်ကၟာမဵု၊ တကအ်ခၟိုင်) (ဌာနဍိုက်က္ဍိုပ်အရေဝ်ဘာသာကောန်ဍုင်အရေင် ကၟိုန်ဍုၚ်ဗၟာ)

## နိဿဲ
Five precepts

alt=Stone plaque with five precepts shortly described in English, engraved in the stone.|thumb|တၞးဂတှ်ေမချူကှ်ေလဝ် သဳမသုန် ဂွံဆဵုကေတ်အပ္ဍဲ လုမ္မနဳ( Lumbini) ကၟိန်ဍုၚ်နဳပဝ် (Nepal)
သဳ မသုန် (Sanskrit: pañcaśīla, Pali: pañcasīla); or **five rules of training** (Sanskrit: pañcaśikṣapada, Pali: pañcasikkhapada;  ) ဝွံ ဒှ်ဒ္ဂေတ်ဝတ်ပၟိက်ကိစ္စမဇၞော် သွက် ကောန်ဗုဒ္ဓဘာသာ (Buddhist lay people )တအ် သ္ဂောံဗက်မၚ်မွဲအာရ။  သဳ မသုန်ဂှ် ဒှ်သဇိုၚ် ဇၟာပ်ကောန်ဗုဒ္ဓဘာသာတအ် သ္ဒးဒဂိုန်ဒ္ဂေတ်အာ ဍောၚ်ဓဝ်သဳလ သွက်မၞိဟ်တအ် ဂွံမၚ်မွဲအာ ဒ္ဂေတ်စရိုတ်မခိုဟ်ဆာဲရ။  သဳ မသုန် ဟီုဂှ်တုန် မ္ဒးဝေၚ်ပါဲပွမဂစိုတ်မနွံကဵုလမျီု၊ မ္ဒးဝေၚ်ပါဲကၠတ်ကေတ်ဒြပ်ညး၊ မ္ဒးဝေၚ်ပါဲပလီုကောန်သမ္ဘာညး၊ မ္ဒးဝေၚ်ပါဲပွမဟီုဂလာန်လာန်စ (ဂလောန်မုသာ)၊ ကေုာံ မ္ဒးဝေၚ်ပါဲအရက်သုရာ တအ်ရောၚ်။ ပ္ဍဲတွံဒၠောအ်ဗ္တောန်ဓရ်ကျာ်ဗုဒ္ဓဂှ် သ္ဒးမၚ်မွဲလဝ်စိုတ် ပၟဝ်ဓရ်ဝိပတ်သနာ ကေုာံ လွဳပရာလဝ်ဓရ်မဂ္ဂၚ်ဒစာံ သ္ဂောံဗၠးတိတ်ဒဒိုက်ဝဲသံသာ ပဇၞူမတ်ကဵုဍုၚ်ဇၞော်နိဗ္ဗာန် ဌာန်မၜိုဟ်ဩိုဟ်ရောၚ်။ ပ္ဍဲကဵု အဒ္ဂေတ်လၟေတ်အခိုက်ကၞာ မဟာယန[ Mahāyāna] ဂှ် လဆောဝ် ဟီုဂးစ နဒ ဒှ် သဳ သာရဝကညာဏ[the ***Śrāvakayāna precepts*** ] တုဲ ဍေံစှ်ေစးဒၟံၚ်ကဵု သဳ ဗောဓိသတ္တ [the  precepts] ရောၚ်။  သဳ မသုန် မဒှ်သဇိုၚ်ဒၠောအ်ဗ္တောန်ဒဒက်တဴကဵုတွံဍောၚ်ဓရ်ဗုဒ္ဓဘာသာ သွက်မၞိဟ်သာမည ကေုာံ ညးဂမၠိုၚ် မလွဳပရာတဴဍောၚ်ဓရ် တအ်ရ။ သ္ၚေဝ်ရံၚ်အခန်ကဏ္ဍမစှ်ေသၞောတ် မဆေၚ်ကဵု ပ္ဍဲလောနိတိကောန်ဗုဒ္ဓဘာသာတအ်မ္ဂး တုပ်တဴညံၚ်ရဴ  ပညပ်စှ်ပြကာ ပ္ဍဲ Abrahamic religions (ဝါ) ဒ္ဂေတ်လၟေတ်စှ်သာ်မဒဒက်တဴကဵု ဝါဒကောန်ဖျူသှာတ် [Confucianism] ရ။ သဳလ ဝွံ ဆေန်ဆက်ဒၟံၚ်ကဵု ဝါဒမစွံၚုဟ်မးကဵုအရပ်အရာ[ utilitarianist, deontological]ကေုာံ သဳလ [virtue ] မဆက်ဗဒက်ကဵု လောကနိတိရ ဆဂး သၞာံ ၂၀၁၇ 2017, ယၚ်ဝေါဟာဝါဒ ညးကၟိန်ဍုၚ်ပလိုတ်တအ် မကော်ဂးဒၟံၚ်ဂှ် ဒးဒုၚ်ဒစဵုဒစး၊ ဒးဒုၚ်တးပါဲဂၠိုၚ်ဗွဲမလောန် တၠပညာတအ်ဟွံဒုၚ်တဲရောၚ်။  သဳဝွံ ပ္တဝ်ဏာကဵု အခေါၚ်အရာမၞိဟ် ဟိုတ်နူ ဒှ် ဓမ္မတာအလုံလိုက်မွဲ၊ တုဲပၠန် တၠပညာလ္ၚဵုတအ် ဟီုပတိုန်ဂလာန် သဳလဏအ်ဂှ် ဍေံဖဍိုက်ဗပေၚ်ကဵု သဘဴဓရ်အခေါၚ်အရာမၞိဟ်မာန်ရောၚ်။
ဇာတ်ဇၞော်စှ်

**ဇာတ်ဇၞော်စှ်**

ဇာတ်ဇၞော်သီုကဵု (၁၀) ဇာတ်ဖအိုတ်ဂှ် ပ္ကောံစွံလဝ်ဒၞာဲဏံဖအိုတ်တုဲ ဇၟာပ်ညးအဲလေဝ် လုပ်ကၠုၚ်ဗှ်အိုတ်ညိ။

# ဇာတ်တေမဳ
# ဇာတ်မဟာဇနက
# ဇာတ်သုဝဏ္ဏသာံ
# ဇာတ်နေမိ
# ဇာတ်မဟောဟ်သဓ
# ဇာတ်ဘူရိဒတ်
# ဇာတ်စန္ဒကုမာ
# ဇာတ်နာရဒ
# ဇာတ်ဝိဓူရ
# ဇာတ်ဝေသန္တဝ်

link သၟဝ်ဏံဝွံ ဇာတ်ဇၞော်စှ် နဒဒှ် PDF တံၚ်ကေတ်လေဝ်ဂွံမာန်အိုတ်ရ။

https://drive.google.com/drive/folders/1KowZg4r9Cx0V3Lni539dLd88A3SSAPhZ?usp=sharing

## နိဿဲ
ပြကိုဟ်ဇာတ်ဇၞော်စှ် ကျာ်ဇၞော်အစွောံ

ကဏ္ဍ:ဗုဒ္ဓဘာသာ
ကဏ္ဍ:ဇာတ်ဇၞော်စှ်
ကဏ္ဍ:ဇာတ် ၅၅၀
သၟိၚ်မဂဒူ

**<span lang="en" dir="rtl">ဟံ</span>သာဝတဳ** ဍုင်ဟံသာဝတဳဝွံ ()| မဒှ်ဍုင်ဇၞော်ကောန်ဂကူမန် မွဲဍုင်ကီုရ ေလာန်ကၠုၚ် ၂၅၆၄ သံၞာတေံ နူကဵု ကျာ်တြုဲေဂါတမ ကဵုဏာ ဓါတ်သာ် ကုဵ ကောကဵုဒေံ သမလ ကဵု ဝဳမလ ဂှ်တုဲ ပတန်ကၠုင်ကျာ်ဒဂုံကေလသ တုဲ ခြာဟဟွံလအ် သၟိင်ဨကရာဇ်မန် သီမလ ကလောန်ပတန်ကၠုင်ဍုင်တၟံ ဒၞာဲတိဍာ်ၜုဳပ်ဍုဝ်ဂှ် ပတန်ဍုင်ပထမဟံသာဝတဳ မဒှ်ကီုရ ဒုတိယ**ဟံသာဝတဳ**ဂှ် (1830–1906) သၟိင်ဝါရေဝ်ရောဝ်ကလောန်ပတန်လဝ် ဍုင်ရာမညမတ္တမ သက္ကရာဇ်သာသနာ (1912–2082|2093–2095)ဂှ်  ပြံင်အာ**ဍုင်ဟံသာဝတီ** ဨကရာဇ်မန် ေသၞာဝ်ေသ္တာဝ်သၟိင်ဝါရဝ်ေရာဝ် သၟိင်စိင်ဗတိုင် ဗညာဥု မအံက် တၠညးရာဇာဓိရာဇ် ေကၠုာန်ပတန်ကၠုင် ဒုတိယဍုင်ဟံသာဝတဳ မဒှ်ကီုရအဴ
တတိယ **ဟံသာဝတဳ** သက္ကရာဇ်ကြေတ် 1740 -1757 ဂှ် ဨကရာဇ်မန်သၟိင်ထဝ်ပဴတိကေ ကဵု တၠညးဗညာဒလ ပတန်လဝ်မဒှ်ကီုရအဴ။

ကၠာဟွံဂွံစိုပ်အခေတ် ပထမ**ဟံသာဝတဳ** ဂှ်ဝွံ ဍုင်မန်ပိုဲ နွံကၠုင်ဗွဲမကၠိုင်**ဍုင်ဒေရဝတဳ** ဟမုတှေ်ဒှ်ဍုင်သေံ **ဍုင်လဝါဝ်** ဟမုတှေ် ဒှ်ဍုင်သေံ Ratchaburi ဒှ်ဌာနဳမန် လောန်ကၠုင်သၞာံ ၁၀၀၀၀ ပြင်င်သၞာံတေံ အာယုတ်ဍုင်၃၀၀၀+၅၀၀၀ သၞာံ တုဲပၠန် **ဍုင်မန်ဟာရဳပုဏ္စယ** ဟမုတှေ်ဒှ်ဍုင် Chiang mai  ဍုင်သေံ အာယုတ်ဍုင် ၅၀၀ +၇၀၀ သၞာံ စပ္ပဒေဝဳ ဨကရာဇ်ဗြဲ ဒှ်တုိင် တုဲပၠန် **ဍုင်သုဝဏ္ဏမိ** ဟမုတှေ် ဒှ်ဍုင်သထုဓ် သၟိင်သဳဟရာဇာ ဒှ်ဨကရာဇ်တုိင် ပတိုန်လဝ် အာယုတ်ဍုင် ၁၀၀၀*၁၅၀၀ အိုတ်အာ ပဍဲတုဲ*သၟိင်မနူဟာဝ်* သၟိင်ဗၟာ *နော်ရထာ* ဗတိုက်ပလီုလဝ် မဒှ်ကီုရ

= **[ေသၞာဝ်အဆက် သၟိၚ်မဂဒူ သၟိၚ် ၁၈ ဇကု** =

#သၟိၚ်ဝါရေဝ်ရောဝ်(မဂဒူ)
#သၟိၚ်မဂဒါ (၁၂၉၆-၁၃၁၀)
# သၟိၚ်စောသင်မန်(၁၃၁၀-၁၃၂၄)
# သၟိၚ်စောဇိတ်(ခေါ်)ဗညားရံဒယ်(၁၃၂၄-၁၃၃၁)
# သၟိၚ်ဇိတ်ပွန်(၇ ရက်)
# စောအဲကံကောင်း(၄၉ ရက်)
# ဗညားအဲလော(၁၃၃၁-၁၃၄၈)
# သၟိၚ်ဗညာဉူ(၁၃၄၈-၁၃၈၃)
# ရာဇာဓိရာဇ်(၁၃၈၃-၁၄၂၁)

10.သၟိၚ်ဓမ္မရာဇာ(၁၄၂၃-၁၄၂၆)

11.ပထမသၟိၚ်ဗညာရံ(၁၄၂၆-၁၄၄၆)

12.ဗညာဗရူး(၁၄၄၆-၁၄၅၀)

13.ဗညားကျန်းထော(၁၄၅၀-၁၄၅၃)

14.လိပ်မွတ်ထော(၇ လ)

15.မိစဴပု(၁၄၅၃-၁၄၇၂)

16သၟိၚ်ဓမ္မစေတဳ(၁၄၇၂-၁၄၉၂)

17.ဒုတိယဗညာရံ(၁၄၉၂-၁၅၂၆)

18.သုရှင်တကာရွတ်ပိ(၁၅၂၆-၁၅၃၉)

## နိဿဲ
ကဏ္ဍ:ဨကရာဇ်မန်

thumb| [thumb|ဨကရာဇ်ဗြဲ [မိစဴပု]]
မာလာရှင်ဂဝ်

thumb|မာလာရှင်ဂဝ် ပ္ဍဲဍုင်ကြုက်
thumb|မာလာရှင်ဂဝ် မစုတ်လဝ် စၞၜဳ၊ ဖျုန်၊ သၞေဝ်၊  ကေုာံ fuzhu and ခၞံကြုက်
**မာလာ ရှင်ဂဝ် (Mala Xiang Guo)** (ကြုက်တၟိ: 麻辣香锅; ကြုက်တြေံ: 麻辣香鍋; pinyin: málà xiāng guō) ဂှ် ဒှ်စၞစကြုက် ခၞာမွဲဂကူရ။ ပ္ဍဲဂှ်မ္ဂး မလေပ်နွံကဵု ဖျုန် ကေုာံ သၞေဝ်၊ ကေုာံ မနွံကဵု ရှ်ပဍုင် ကေုာံ ရိင်။ နဲကၠောန်ဍေဟ်ဂှ်မ္ဂး စုတ်ပ္ဍဲ ထၟာဲတုဲ ခၞာ၊ စုတ်ကပေါတ်နာနာတအ်ရ။ ပ္ဍဲဖျာပုင်တအ်မ္ဂး ကၟုဲတအ် ရုဲစှ်ကေတ် ကပေါတ်ဇကု မိက်ဂွံစုတ်တုဲ ဗကန်စရ။ 

## နိရုတ်
မာလာရှင်ဂဝ် ဂှ် ဒှ်အရေဝ်ကြုက် မာ (麻) လၞုဟ်ဒကုဲ၊ လာ(辣) ရိင်၊ အဓိပ္ပါယ်ဍေဟ်ဂှ် ရိင်တုဲဒကုဲဗၠး၊ (မာလာဂှ် ဒှ်ယၟု ဍာ်ကဝ်မာလာ Mala sauce)၊ရှင်(香)မောဝ်၊ ဂဝ် (锅) ခၞာ/ကတဴ ဟိုတ်ဂှ်ရ အဓိပ္ပါယ်ဍေဟ်ဂှ် ခၞာမောဝ်မောဝ်ရိင်ရိင် (Spicy and Numbly Hot Pot)။ 
## နိဿဲ

ကဏ္ဍ:BEHM
သၟိင်မဂဒါ

**သၟိင်မဂဒါ စဴရာပြကိတ်** ဝွံဒှ်ဒေံသၟိင်ဝါေရဝ်ရောဝ်ရ ပိုင်ပြဲဍုင်ရာမညမတ္တမ ရးမန်ပိ မဒှ်ကီုရ ဒှ်သၟိင်ဨကရာဇ် ပွိုင် ၄ သၞံာ မဒှ်ရ
မိစဴဗု

ဨကရာဇ်ဗြဴဝွံ ပ္ဍဲကာလမပ္တိုန်ပသေက်ရာဇာဘိသေခဂှ် က္ဍိုက်ဂွံဝဝ်ထ်မွဲတုဲ ကြေဝ်ဗဂေတ်ဍုၚ်ရ။ ကာလဂှ် သၟိၚ်အိန်မသ္ပလွေဟ်ရုပ်ထဴဗျုတုဲ က္ဍိုက်စိၚ်ကြတ်အာဂတ ဨကရာဇ်ဗြဴဂှ်ရ။ ဟာဲထဴဗျု မူပဗှ်ေသ္ဂောံကြတ်အာဂတအဲဂှ်ရော ဨကရာဇ်ဂှ်သ္ဂးတုဲ ရဴဝွံသၟိၚ်အိန်သ္ဂးရ။ ယွံဂၞံကျာ် အဲမဒှ်ထဴဗျုဟာ ဂၞကျာ်မဒှ်ထဴဗျုဟာ။ ယွံဂၞကျာ်ဗှ်ေမဒှ်ဗျုရောၚ်။ သၟိၚ်အိန်သ္ဂးတုဲ ကၠေံအာဒၞာဲးတုဲဂှ်ရ။ ပဟိုဟ်နူဂလာန်သၟိၚ်အိန်မဟီုသာ်ဂှ်တုဲ မိစဴဗုမဂွံဒုၚ်ယၟု တၠညးဗညာထဴရောၚ်။ ယွံဂၞံကျာ် အဲမဒှ်ထဴဗျုဟာ ဂၞကျာ်မဒှ်ထဴဗျုဟာ။ ယွံဂၞကျာ်ဗှ်ေမဒှ်ဗျုရောၚ်။ သၟိၚ်အိန်သ္ဂးတုဲ ကၠေံအာဒၞာဲးတုဲဂှ်ရ။ ပဟိုဟ်နူဂလာန်သၟိၚ်အိန်မဟီုသာ်ဂှ်တုဲ **မိစဴဗု**မဂွံဒုၚ်ယၟု တၠညး**ဗညာထဴ**ရောၚ်။

## ရာဇာဝင်
ဨကရာဇ်တၞဟ်သအာၚ် ပန်ဒိုဟ်ဒ္စာံဒိုဟ် ဒးပလံၚ်နၚ်စၟာဲစၟိန်ဟွံတီအိုတ်ဟေၚ်။ ပ္ဍဲတွဵုရးမညသီုဖအိုတ်ဂှ် ထာဝရကုသဵုဗွဲမဂၠိုၚ်ဟေၚ် ကၠောန်ခၞံစွံပ္တန်လဝ်မပ္တံကဵုစေတဳဘုတ်ဘာဇြပ် လဟဵုပလေဝ်ပလေတ်ပ္တိုန်တၟိဘာဂိုဟ်ဘာတၟံ ပ္ဍဲဌာန်ခမဳသၚ် မသ္ပတဴဂန္တာဓုရ ဝိပဿနာဓုရ ကဵုဒါန်ဝတ်လၟိန်မသှ်ပတဴလဝ်ရ။ ဨကရာဇ် တၠညးပညာထဴဝွံ မၞုံကဵုကြီဇှ်အာနုဘမဇၞော် မပတၠဓဝ်သဒ္ဒါမဍိုက်ပေၚ်ကဵုဓဝ်သပ္ပရိုက် ထပှ်ပြကာမပ္တံကဵု သဒ္ဒါ၊ သဳလ၊ သုတ်၊ စာဂ၊ ပညာ၊ ဟိရိ သြတ္တပ္ပ တံဂှ်ကီု မသ္ဍိုက်မၠိုက် ပ္ဍဲရတ်ပိပြကာ မလေပ်ထံက်ပၚ်သၚ်ရိုဟ်ယိုက်ဒိုက်သာသနာကျာ် စွံစိုတ်လ္ဂူတပ်ကောန်ဍုၚ်ကောန်ကွာန်ညံၚ်ရဴကောန်ဖျုန်ဂြိုဟ် မက္တဵုဒှ်နူဇကုကီု ဍုၚ်ကွာန်ၜိုတ်သြိုဟ်ရာၚ်ဆာဲ ဟွံမွဲကဵုကမၠတ်ဒမၠရောၚ်။ ဨကရာဇ်တၞဟ်သအၚ် ပန်ဒိုဟ်ဒ္စာံဒိုဟ် ဒးပလံၚ်နၚ်စၟာဲစၟိန်ဟွံတီအိုန်ဟေၚ်။ ပ္ဍဲတွဵုရးမညသီုဖအိုတ်ဂှ် ထာဝရကုသဵုဗွဲမဂၠိုၚ်ဟေၚ် ကၠောန်ခၞံစွံပ္တန်လဝ်မပ္တံကဵုစေတဳဘုတ်ဘာဇြပ် လဟဵုပလေဝ်ပလေတ်ပ္တိုန်တၟိဘာဂိုဟ် ဘာတၟံ ပ္ဍဲဌာန်ခမဳသၚ် မသ္ပတဴဂန္တာဓုရ ၀ိပဿနာဓုရ ကဵုဒါန်ဝတ်လၟိုန်မသှ်ပတဴလဝ်ရ။ စေတဳမံက်တဴနူကဵုသၠုၚ်(၁၇၆)ဟတ်ဂှ် ဒက်ဇၞော်သၠုၚ်ပတိုန်(၆)ဟတ်ပၠန်။ စေတဳဒှ်အာသၠုၚ်(၁၈၂)ဟတ်ရ။ စေတဳပရောတ်ကီု စေတဳကြောတ်ကီု ကၠောန်ခၞံလဝ်တုဲ က္ဍိုၚ်ထဝ်မွဲ နကဵုရတ်ထပ်သာ် မဂ္ညိဂ္ညာတ်လဝ်တုဲ ပတိုန်က္ဍိုၚ်ကျာ်တုဲ သီုစေတဳမွဲနူတိဒှ်စိုပ်ကၞောတ်လံက်ထပ်သာ် ဖျေံထဝ်သီုဖအိုတ်ရ။ ပ္ဍဲကျာ်စေတဳလ္ဂုၚ်လေဝ် မပ္တုဲပွကုသဵု ဗွဲမဂၠိုၚ်ရ။ သောန်ဗဒှ်ခိုၚ်မွဲလျိုၚ်ဗရိုတ်(၁၇၀၀)ပသာတုဲ ကဵုဒါန်ရ။ ပ္ဍဲပွီပွိုၚ်အရှာံကျာ်စေတဳလ္ဂုၚ်ကီု သီုကဵုကျာ်စေတဳမံက်တဴဂှ် တၞံရိုက် တၞံတာ ကှေ် အဂၞု အနာၚ် မြာၚ် ကြုက် ပၞဟ်ဗွဲမဂၠိုၚ် တဵုလဝ်အိုတ်ရ။ ဨကရာဇ်ဗြဴဗညာထဴမိစဴဗု ပတၠသဒ္ဒါမလျုၚ်သ္ဍိက်ရတ်ပိပြကာ ပ္ဍဲသာသာသနာကျာ်တုဲ နိမန်ခမဳသၚ်မွဲမွဲတ္ၚဲ မသုန်မသုန်ကၠံ ကဵုဒါန်ပိဏ္ဍပါတ်လၟိုန်တ္ၚဲရောၚ်။ ပ္ဍဲမွဲဂိတု ပန်သဳ ပ္ဍဲမွဲမွဲသဳဂှ် ခမဳသၚ်မသုန်လ္ၚီ(၅၀၀၀)မွဲဂိတုပန်ဝါကဵုဒါန်ပိဏ္ဍပါတ် အာဟာရဘောဇိန် လၟိုန်တ္ၚဲသဳရောၚ်။

## စဴသွဝ်
တၠတိဗြဴ ဗညာထဴဂှ် ဇိုန်သမ္ပတ္တိကဵုဂမာန်ဇကု ဓမ္မစေတဳတုဲ သ္ပသၟိၚ်ဗျုမံၚ်ပ္ဍဲဇရေၚ်ဇိုန်ဓါတ်သော် ကျာ်စေတဳလ္ဂုၚ် သးဇၚးပတုဲဝတ် တံၚးအရှာံကျာ်သ္ပရှ်ေသှ်ေရဴဂဴစေတဳသော်လၟိုန်ရောၚ်။ ပ္ဍဲလအိတ်အယုတ်အာစိုပ်(၇၅)သၞာံဂှ် စုတိစဴအာသွဝ်ရ။

## နိဿဲ

ကဏ္ဍ:ဨကရာဇ်မန်
ကဏ္ဍ:ဨကရာဇ်ဗြဴ
ရေဝ်၊ ဍုင်

**ဍုၚ်ရေဝ်**ဒှ်ပ္ဍဲဍုၚ်ဗၟာသၠင်ကျာတွဵုရးဍုင်မန်ရ။

## ရုပ်

ဝှာင်:In and around Ye 09.jpg|ရေးမြစ်ချောင်းနှင့် ‌ဒေဝါတောင်ကမ်းပါး
ဝှာင်:In and around Ye 18.jpg|ကျုံးတော်ကြီးအတွင်းရှိ သာသနာ ၂၅၀ဝ ရေလယ်ဘုရား


## နိဿဲ
သၟိၚ်ဓမ္မရာဇာ

### ဗီုတိဍာ်

### ပထမအဝဲ

### ဝၚ်ပိုၚ်ဍုၚ်

### ဗညာနဲ

### ပေဲါပတိုက်အင်ဝ

**သရာဲဲဲဲသ္ဂံင်ဂၠိုၚ်**

## နိဿဲ
 ကဏ္ဍ:ဨကရာဇ်မန်
ရာဇာဓိရာဇ်

**သၟိၚ်ရာဇာဓိရာဇ်** ဝွံ သက္ကရာဇ် ၇၄၅ ဓဵုကဵုစိုပ် ၇၈၃ ဒှ် သၟိၚ်ဨကရာဇ်ဟံသာဝတဳ ကီုရ ဟံသာဝတဳပဍုၚ် ရာဇာဓာနိတုဲ ပံင်ပကောံမန်ပိရး မန်ဒုၚ်|မန်ဒ|မန်ည အံင်ဇၞးကၠုၚ်ကီုရ သၟိၚ်ဝွံ ဒှ်သၟိၚ်စိစောန်ပရေင်ပၞန် မွုဲဇကုကီုရ သၟိၚ်ဗၟာကော်စ တၠးညးမာန်ပၞာန်ကီုရ သၟိၚ်ဝွံပိုၚ်ပြဲကၠုၚ်ရးပိ ဍုၚ်မတ္တမ|ဍုၚ်ဟံသာ|မဍုၚ်ဖာသီ လမုတှ်ေဒှ် ဍုၚ်ဗၟာသ္ကုတ်သၠုၚ်ကျာ နူကဵု နေပြည်တော်တှ်ေ စဵုကဵုစိုပ် ပျဵုသေံလၟုဟ်ကီုရ၊ သၟိၚ်ဝွံ ဒှ်သၞောဝ်ဒတောဝ် သၟိၚ်မဂဒူ ဒှ်အလန် (9) မဒှ်ကီုရ|မအံက်ညးဂှ် နွံယၟု သၟိၚ်ဗညာဉူ သၟိၚ်ရာဇာဓိရာဇ်ဝွံ ဒှ်သၟိၚ်ခိုဟ် နွံပ္ဍဲစိုတ်ဂကူမန်ပိုဲ မွဲတၠကီုရ သၟိၚ်ဝွံ ဂွံပိုၚ်ပြဲကၠုၚ် သ္ဂံၚ်ပၞာန်တၠအစောန်ဗွဲမဂလိုၚ် ယၟုသဂံၚ်ဂမၠိုၚ်-သၟိၚ်အမာဲဒိ မၞိဟ်တြုံ|သၟိၚ်ဗညာ လဂိန်အအီ|သၟိၚ်ဗညာဓရံ နွံဗွဲမဂၠိုၚ်ဟွံတီယၟု 30ပြၚ်ၚ် တုဲပၠန် ဂွံဗတိုက်ကၠုၚ်ပၞန်ကဵု သၟိၚ်ဗၟာ ဍုင်အင်ဝ ပေဲါပၞန်ပန်စှ်သၞာံ ယဝ်ရကောန်ဂကူပိုဲမိက်တီဝင် အးအး ကၠးကၠး ဗှ်ကေတ်လိက်ဝၚ်၊ ရာဇာဝင်ပိုဲ(မန်)ပိုင်ဍုင်၊ ဗီုဗၟာ ဒေါက်တာနိုင်ပန်းလှ ချူလဝ်၊ ရာဇာဓိရာဇ်ရေးတော်ပုံကျမ်း၊ ကီုရအဴ တၚ်ဂုဏ်ရအဴ။

## ပထမအဝဲ
ရာဇာဓိရာဇ် ဝွံ နူဍောတ်တ် ဒှ်ကောန်သၟိင်ဗညာဥု နွံယၟု ဗညာနဲ ရာဇာဓိရာဇ် မုပဂွံချိုအာရော

## ပေဲါပတိုက်အင်ဝ

## သရာဲသ္ဂံင်ဂၠိုၚ်
အဒဲကုန်
မာံကာန်စီ ရာဇာမနု
အမတ်ဒိန် မၞိဟ်ရတ်
သၟိၚ်ဗြာဇ္ဇာ
သၟိၚ်ဥပါကံၚ်
သၟိၚ်အၚ်ဝနာၚ်
ဗညာလ္ဂန်အိန်
ဗညာဓရာံ
ဗညာမသာန်
အာဲမန်ဒြာဲ
အာဲကံဗိန်
ဗညာကမ်
ဗညာဘသီ

## နိဿဲ
သၟိၚ်ဓမ္မစေတဳ

သၟိၚ်ဝံွဒုၚ်ယၟုပိဋ္ဌကဓရ**ဓမ္မစေတဳ**ကလိဂွံကြာမၚ်္ဂလသိရိပဝရမဟာဓမ္မရာဇာမဂွံဒုၚ်ယၟုရာမခိပတိ သောံပိုၚ်ပြဳလဝ် တွဵုရးမန်ပိမတွံဂးကုသိမ မဏလ၊ဥက္ကလာပမဏလ၊ မတ္တိမမဏလ၊ ပံၚ်မန်ပိမဏ္ဍလ ရာမည ညးကော်မဂွံဒှ်ဇၞော်ညးပ္ဍဲဍုၚ်ဟံသာဝတဳတုဲ မၚ်မွဲအာဂကူတုပ်ညံၚ်ရဴ ကောန်ဖျုန်ဂြိုဟ် မက္တဵုဒှ်နူသြိုဟ်ကီုရောၚ်။

## ရာဇဝင်
သၟိၚ်ဝွံမစိန်သ္ကီုတဴ ပ္ဍဲသဳလ သမာဓိ ပညာ မလေပ်ပိဋကတ်ပိမဆက်ဗ္ဒက်ပ္ဍဲပြကိုဟ်ဗျာကရိဏ် တက္က၊ ဆန်၊ လၚ်္ကာ၊ ဗေဒၚ် ဟောရာ အ္စာသဝ်ကွတ်ဗဳသ္ကဝ်သီုကဵုဥပဲါပန်သာ် မဍိုက်ပေၚ်တဴကဵုဂုဏ်သဳလ သဒ္ဓါ တၞဟ်နသးဇၚးသာသနာကျာ် ခမဳသၚ်မတဴပ္ဍဲဂန္တာဓုရ ၀ိဿနာဓရတံဂှ် ဖအောဝ်ဏာကဵုကၠောံအာ တ္ကံသိၚ်ဃဵုတေံအိုတ်ရ။ ကၠေခၞံလပ်ဌာန်ကျာ် မသုဒုကစရိယ မအေၚ်ပုၚ်(၆)သၞာံကီု၊ ပ္ဍဲဂြိုပ်ဥရုဝေလကီု၊ ဌာန်မဒုၚ်ပၚ်ပၟန်သာဲသုဇာတာကီု၊ ဌာန်မကဵုပိန်ပ္ဍဲဇရေၚ်ကြုၚ်နေရာရာကီု၊ ဌာန်မထောံကယောၚ်ထး ပ္ဍဲသၞေဟ်ဍာ် သုပတဳတ္တိဓာကီု၊ ဌာန်ဇြဲဗောဓိပၞၚ်ရတ် မကၠုတ်တဳုန်ကီု၊ ဒက်ထဝဲါဇၞးအဓိပဋ္ဌာန်ပန်ကီု၊ ရပ်သၟိၚ်မာမဍိုက်စိၚ်ဂိရိမေယ သီုကဵုမရပ်လဝ်လွတ်စက်ကီု၊ ဌာန်မကဵုဒါန်ဂၞကျာ်မဒ္ဒဳမသ္ပသက်သီကဵုတိဇၞော်ကီု၊ ဌာန်ဇရၚ်ဗောဓိ မစသိၚ်အရဟတ္တဖဵု မသ္ပအာရီုကဵုနိဗ္ဗာန်ကီု၊ ဌာန်အနိမဿ မဗဳုဒၟံၚ်လ္တူကျာမဖအိုတ်ကၠေံ သၠေဟ်ပၟာဒေဝတဴမသ္ပပါဋိဟာ ပ္ဍဲဇရၚ်တၞံကြုက်ဂန် မဂၞံဇၞးဝါတ်ဂှ် ဂွံဇၞးကေတ်ပၞာန်တဳကီု၊ ဌာန်ရတနဃရ မဗ္စာရဏပၟဝ်ဓဝ်ပဋ္ဌာန် ဗလးပ္တိတ်လျးတြဴသာ်ကီု၊ ဌာန်အလိန္ဒနာ် မစဵုလဝ်နကဵုဒၟံက်ကီု၊ ဌာန်ဒၟံၚ်အဇပါလ စသိုၚ်သမာပတ်ကီု၊ ဌာန်ရာဇာတန အိန်မကဵုသ္ကဇုက်ဇဗၠု ဌာန်ဒေဝတဴစတုမဟာရာဇ်ပန်မကဵု၊ ဌာန်တပူ တဗဝ်မကဵုဒါန်နာဍူဗသာဲကီု၊ ဌာန်မဗ္စာရဏာဓဝ်မဇြိုၚ်မဇြိုက်နက်ကီု၊ ဌာန်ဂြိပ်ဂယာသိသ မဆဵုဣသိမသ္ပဂလာန်ပတိုန်ပအာပဋိသန္ဓာရကီု၊ ဌာန်မဝေတ်ဥရုဝေလကဿပ သီုကဵုဣသိလီကီု၊ ဌာန်ဣသိပတနမိဂ္ဂဒါယ ဒ္ဂေတ်ဓဝ်ဓမ္မစက်ခမဳပဉ္စဝဝ်ကီု၊ ဌာန်သၟိၚ်ဝေသန္တဝ် မဒၟံၚ်ပ္ဍဲတၟံဝၚ်ဂပဝ်ကီု၊ သီုရုပ်သၟိၚ်ဝေသန္တဝ် ကေုာံဂၞကျာ်မဒ္ဒဳသီုကဵုကောန်ၜါ ဇာလဳကဵုကဏှာဇိုန် ဗၞးဇုဇက သၟိၚ်အိန်ကီု၊ ရုပ်ကျာ်မဒှ်မွဲအသဝ်ရုပ်ကျာ်ထဝဲါဇၞးမာ ရုပ်ကျာ်နိဗ္ဗာန်သတိက် ရုပ်ကျာ်တြဲ(၂၈)ခၞံလဝ်အိုတ်ရ။ ဆဂှ်ဟွံသေၚ်တုန် ခၞံဘုတ်မွဲမဇၞော်တုဲ ပ္ဍဲဘုတ်ဂှ် ချူလဝ်ရုပ်ရဴနာနာသာ်ရ။ ရုပ်တၟံသိန္နရာဇ် အလိန္ဒမသုန်ထပ်ပြဘန်ထပှ်ထပ် ဂြိုပ်ပန်မှာသၟိတ်ပန်ကၟာၚ်စက္ကဝါ ရုပ်သၟိၚ်ဂိတုတ္ၚဲ လွဳမာန်ပြာသာဒ် ကဵုစဳရေၚ်လဝ်ဂိုဟ်ပစ္စေဂဗုတ်(၅၀၀)မဒၟံၚ်ပ္ဍဲတၟံ နန္ဒမူလပဗ္ဗတ ကၠောန်ခၞံလဝ်ဗွဲမဒးရးရ။ ကာလဂှ် ကၠောန်ခၞံလဝ်ဘာဇၞော်ပန် ဘာဇၞော်မွဲ တွဳဝါရဘာသၟတ်ကၠံကၠံ ဓာတုစေတဳ ဥဒ္ဒိဿစေတဳ ပရိဘောဂစေတဳ ဓမ္မစေတဳ သီကောလျာဏဳ ဘုတ်ဘာဇြပ်ကၟာဂမၠိုၚ် ဍာ်ရုၚ်ဒါန်ဗွဲမဂၠိုၚ်ဟေၚ် ခၞံလဝ်ရောၚ်။ ကျာ်စေတဳမံက်တဴ နူသၠုၚ်(၁၈၂)ဟတ်ဂှ် ဒက်ဇၞော်သၠုၚ်ပတိုန်(၃)ဟတ်ပၠန်တုဲ ကျာ်စေတဳဂှ် ဒှ်အာသၠုၚ်(၁၈၅ဟတ်ရ။ သၟိၚ်ကဵုဂၞကျာ်ကေတ်ထဝ်လျိုၚ်ဇကု၊ သၟိၚ်ဂှ်လျိုၚ်ထဝ်(၄၂)ပသာ၊ ဂၞကျာ်ဂှ် လျိုၚ်ထဝ်(၂၅)ပသာသၟိၚ်ကဵုဂၞကျာ် ဂွံလျိုၚ်ထဝ်(၆၇)ပသာတုဲ၊ ပူဇဴကျာ်စေတဳမံက်တဴရ။ ကၠောန်ခၞံက္ဍိုၚ်ထဝ်မွဲ နကဵုရတ်ဒ္စိတ်သာ်တုဲ ပတန်ၚုဟ်မးဟွံမာန်ရ။ သၟိၚ်ဝွံကဵုသောန်ခၞိၚ်ဇၞော်မွဲမပၠန်၊ လျိုၚ်ဗရိုတ်(၇၀၀၀)ပသာတုဲ ပူဇဴလဝ်ကျာ်စေတဳမံက်တဴရ၊ သွက်ဂွံပတိုန်က္ဍိုၚ်ကျာ်တၟိဂှ် ကညနိမန်နၚ်ခၟဳသၚ်မန်ဂမၠိုန်မဂၠိုၚ် ကဵုဒါန်ပိဏ္ဍပါတ်ဘောဇိုန်မပြဲ၊ ဒါန်ပရိက္ခရာဒ္စာံတုဲ ပတိုန်က္ဍိုၚ်ကျာ်စေတဳမံက်တဴရ။ သၟိၚ်ကဵုဂၞကျာ်ရပ်ကေတ်ဒဂေါၚ်ထဝ် စဝ်စရိုဟ်ဍာ်တုဲပါ်ပရံကဵုကုသဵုသတ္တံညးဂမၠိုၚ် အိုတ်တၟိုဟ်ဒုၚ်ကေတ်သာဓုကာအိုတ်ရောၚ်။ 

## စဴသွဝ်

## နိဿဲ

ကဏ္ဍ:ဨကရာဇ်မန်
ဍုင်ဟံသာဝတဳ

**ဟံသာဝတဳ** ဍုင်ဟံသာဝတဳဝွံ ()| မဒှ်ဍုင်ဇၞော်ကောန်ဂကူမန် မွဲဍုင်ကီုရ ေလာန်ကၠုၚ် BC543သၞာံတေံ နူကဵု ကျာ်တြုဲေဂါတမ ကဵုဏာ ဓါတ်သာ် ကုဵ ကောကဵုဒေံ မာံတိပေါ ကဵု မာံတိပဝ် ကဵု သၟိင်ဥက္ကလာပ ပတိုန်ကၠုင်ကျာ်ဒဂုံကေလသ တုဲ ခြာဟဟွံလအ် AD573သၞာံပြေင် သၟိင်ဨကရာဇ်မန် သီမလ ကလောန်ပတိုန်ကၠုင်ဍုင်တၟံ ဒၞာဲတိဍာ်ၜုဳပ်ဍုဝ်ဂှ် ပတန်ဍုင်ပထမဟံသာဝတဳ မဒှ်ကီုရ ဒုတိယ**ဟံသာဝတဳ**ဂှ် AD1287 သၟိင်ဝါရေဝ်ရောဝ်ကလောန်ပတန်လဝ် ဍုင်ရာမညမတ္တမ သက္ကရာဇ်|AD1383 ဂှ်  ပြံင်အာ**ဍုင်ဟံသာဝတီ** ဨကရာဇ်မန် ေသၞာဝ်ေသ္တာဝ်သၟိင်ဝါရဝ်ေရာဝ် သၟိင်စိင်ဗတိုင် ဗညာဥု မအံက် တၠညးရာဇာဓိရာဇ် ေကၠုာန်ပတန်ကၠုင် ဒုတိယဍုင်ဟံသာဝတဳ မဒှ်ကီုရအဴ တတိယ **ဟံသာဝတဳ** သက္ကရာဇ်ကြေတ် AD 1740 -1757 ဂှ် ဨကရာဇ်မန်သၟိင်ထဝ်ပဴတိကေ ကဵု တၠညးဗညာဒလ ပတန်လဝ်မဒှ်ကီုရအဴ။

ကၠာဟွံဂွံစိုပ်အခေတ် ပထမ**ဟံသာဝတဳ** ဂှ်ဝွံ ဍုင်မန်ပိုဲ နွံကၠုင်ဗွဲမကၠိုင်**ဍုၚ်သုဝဏ္ဏဘုံ**ဇၞော်မောဝ်လောန်  ဟမုတှေ် ဒှ်ဍုင်သေံ ဍုၚ်မန် ဍုၚ်လော ဍုၚ်ခမေန် လောန်ကၠုင်သၞာံ ၂၆၀၀ ပြင်င်သၞာံတေံ အာယုတ်ဍုင် ၁၅၀၀ သၞာံပြၚ် တုဲပၠန် တုဲတှ်ေ ဗဟိုဍုၚ်သုဝဏ္ဏဘုံ အသိၚ်ဍန်တုဲ လပိုက်ဍုၚ်သေံဟမုဏံ သၟိၚ်မန်ဒေရဝတဳ ပတိုန်ဍုၚ်ဨကရာဇ် ပြးတိတ်နူဍုၚ်သုဝဏ္ဏဘုံ တုဲပၠန် **ဍုင်မန်ဟာရဳပုဏ္စယ** ဟမုတှေ်ဒှ်ဍုင်လာန်ပူ Chiang mai  ဍုင်သေံ အာယုတ်ဍုင် ၅၀၀ +၇၀၀ သၞာံ စပ္ပဒေဝဳ ဨကရာဇ်ဗြဲ ဒှ်တုိင် ဍုၚ်သုဏ္ဏဝဘုံဂှ်အိုတ်အာ အိုတ်အာ ပဍဲတုဲ*သၟိင်မနူဟာဝ်* သၟိင်ဗၟာ *နော်ရထာ* ဗတိုက်ပလီုလဝ် မဒှ်ကီုရအဴ

## ရာဇာဝၚ်

## နိသာဲ

## ပေါဲဗတိုက်

## အယုတ်ဍုၚ်
ကောံဓရီုလၟေၚ်ဂိတု၊ လၟေၚ်(၁) သၞာံ၁၃၈၂

ကောံဓရီုလၟေၚ်ဂိတု လၟေၚ်(၁) သၞာံ ၁၃၈၂ သၞာံ

ကောံဓရီုဝွံ ဒှ်ကောံဓရီု ရုၚ်ရာမညနိကာယ "ကောံဓရီုလၟေၚ်ဂိတု လၟေၚ်(၁)" ပ္ဍဲသၞာံ ၁၃၈၂ မဒှ်ရ။ ကောံဓရီုဝွံဂှ် ဒှ်ကောံဓရီုပထမ နူစရုဲစှ်ပ္တိုန်ဂအုပ်ရုၚ် အလန်ဒုတိယ မွဲရ။ ပ္ဍဲစၟတ်တ္ၚဲ ခ္ဍဲသဳ ၈ မံက် 26 August, 2020 မဒှ်ရ။ ပ္ဍဲဌာန ဂအုပ်ရုၚ်မတန်တဴ ဘာဒေါဝ်သာသနာ ၂၅၀၀ ဂှ်ပၠန် အခိၚ် ၂ နာဍဳသဝ်တ္ၚဲ စကောံဓရီုရ။ 

ကောံဓရီုဝွံဂှ် ညးတိုန်စိုပ် ၆ တၠ မဒှ်ရ။ ဟိုတ်နူ ယဲ Covid 19 ကၠောံထၞာန်အသိၚ်တိုန်ကၠုၚ်ပ္ဍဲဍုၚ်မတ်မလီုတုဲ ကောန်ရုၚ်တအ် ဂွံကၠုၚ်တိုန်စိုပ်ဂှ် အောန်တုဲ ညးကဵုနၚ်ဆန်သၟး ဒှ်အာ ၁၃ တၠရ။ 

## တၚ်သ္ဂုတ်သွာတ်ကောံဓရီု
တၚ်သ္ဂုတ်သွာတ်ဂမၠိုၚ်တအ်
* ၁။ စပ်ကဵုလိက်တၞးထေရုပ္ပတ္တိ ကျာ်ဇၞော်အ္စာနွံပိုန်တအ်ဂှ် ဆက်ပကောံအာတုဲ တၠဂုဏ်အ္စာသံဝရ ကေုာံ တၠဂုဏ်အ္စာအာလောကတအ် တက်အာရောၚ်။

* ၂။ စပ်ကဵုကိစ္စ ပကောံစရၚ်သၚ်လုပ်ဒဂိုန်ရာညမနိကာယ သွက် ၁၃၈၂ သၞာံတအ်ဂှ် သၚ်ကောံရုၚ် နွံပ္ဍဲပွိုၚ်ဍုၚ်တအ် မ္ဒးပကောံကဵုရောၚ်။ 
* ၃။ လိက်အုပ်ဇာတကဋ္ဌကထာ တန်ဇၞော်(ဇာတ်ကှ်ေ)ဂှ် တၠဂုဏ်အ္စာအဂ္ဂဓမ္မ ကေတ်တာလျိုၚ် တက်ပ္တိတ်လၟိဟ် ၅၀၀ အုပ် ဝတ္ထုမအိုတ်တအ်ဂှ် ပ္တိတ်ပ္ဍဲဘဏ္ဍာ တၠဂုဏ်အ္စာဇောတိကရောၚ်။ 
* ၄။ စပ်ကဵုသဘၚ်ကလအ်ကျာ်ဇၞော်အ္စာတၠ ဂအုပ်ဂိုဏ်ရာမညနိကာယဂှ် ရံၚ်အကာဲအရာယဲတုဲ မုဒးဘိုၚ်ကၠောန်ထေက်ရောဂှ် ဂအုပ်ရုၚ်တၠဂုဏ်အ္စာဃောသက ဂရၚ်ပ္တီ ဥက္ကဌ ကေုာံ ဟိတဓရ ဂကောံရာမည ဓမ္မာစရိယတအ်တုဲ ဆက်ဖျေံအာသ္ဂုတ်သွာတ်ရောၚ်။ 
* ၅။ ဆေၚ်စပ်ကဵုတၚ်သ္ဂုတ်သွာတ် ကောံဓရီုလၟေၚ်ဂိတုဂှ် စၟဳစၟတ်တုဲမ္ဂး နကဵုတဆိပ်ရုၚ်ပ္ဍဵုတက်လဝ်တုဲမ္ဂး မ္ဒးသီဂိုၚ်၊ မ္ဒးပတိုန်လ္တူလာၚ်ရောၚ်။

## စရၚ်ညးတိုန်စိုပ်၊ဟွံစိုပ် ကောံဓရီု

## နိဿဲ
အာနိသံသ ပုၚ်ယာဂု

ဂုန်ဖဵု ပုၚ်ယာဂု နွံစှ်သာ်ရ။

ပွမကဵုဒါန် ပုၚ်ယာဂုဂှ် ဒှ်တဴ

# ပွမကဵုဒါန် အာယုက်
# ပွမကဵုဒါန် သာ်
# ပွမကဵုဒါန် တသိုခ်
# ပွမကဵုဒါန် ဒြဟတ်
# ပွမကဵုဒါန် ပဋိဘာန်ရ။

နမသ္ဂောအ်သုၚ် ပုၚ်ယာဂုဂှ်

# ပွမဗယဵု လလံအာရ။
# ပွမတဟၚ် လလံအာရ။
# *သၟဟ်ကဵုကျာရ။ (ဝါ) ဗလောဲဖျေဟ်ကျာရ။*
# သအးကဵု ဗုၚ်ဂၞဴ (ဝါ) ထိုၚ်ကၞံရ။
# ဗစိန်ကၠေအ် စၞတၟိမသၟေဟ်ရ။

စှ်သာ်ဝွံဟေၚ်ရ။

## နိဿဲ
သၟိၚ်စောသင်မန်

*သၟိင်စဴသေန်မိုင်* ညးမဒှ် ကောန်ဗၠာဲဇၞော် မိဥရုိင်ဒေံသၟိင်ဝါရေဝ်ရောဝ် ကဵု မ သၟိင်မံင်မလ ပိုင်ပြဲဍုင်ရာမညမ္တ္တမ ၁၄သၞာံ ကီုရ သက္ကရာဇ် ၆၈၂ ဂှ် ဂွံ ဗတိုက်မာန်အံင်ဇၞးကၠုၚ် ဍုင်သေံလန်ဖောင် ဍုင်ဟဝဲါ ဍုင်ရုံတနင်သဳ ဟဇေၞာ်တိဍာ်ဍုင်မန်အံင်ဇၞးကၠုင်ဗွဲမကျေဝ်ဂေါဝ်ကီုရ အခေတ်သၟိင်ဝွံ ဍုင်ကွာန်ၜိုဟ် ြသိုဟ်လောန်
ဗညာဗရောဝ်

ဗညာဗရောဝ် ဗညားဖရူးဟုလည်းမူကွဲရှိ)သည် မဂဒူး မင်းဆက်၏ ၁၂ ဆက်မြောက်မင်းအဖြစ် နန်းတက်သည်။မိခင်ဖြစ်သူ ရှင်စောပုထက်စောကာ မင်းဖြစ်ခဲ့သူဖြစ်သည်။ရွှေတိဂုံ စေတီတော် ကိုပြုပြင်ပြီး ရွှေချကာပူဇော်သည်။နန်းသက် ၃ နှစ်တွင်ပင် ဦးရီးတော်သူ ဗညားကျန်းထော ကအဆိပ်ခတ်လုပ်ကြံသဖြင့် နတ်ရွာစံသည်။
## နိဿဲ
ကဏ္ဍ:လိက်ပတ်မန်
ပဉ္စၚ်္ဂိကဝဂ်

## နိဿဲ
ကဏ္ဍ:ပဉ္စကနိပါတ်
ကဏ္ဍ:အၚ်္ဂုတ္တရနိကာယ်
ဨကကနိပါတ်

# ရူပါဒိဝဂ်
# နဳဝရဏပ္ပဟာနဝဂ်
# အကမ္မနိယဝဂ်
# အဒန္တဝဂ်
# ပဏိဟိတအစ္ဆဝဂ်
# အစ္ဆရာသၚ်္ဃာတဝဂ်
# ဝဳရိယာရမ္ဘာဒိဝဂ်
# ကလျာဏမိတ္တာဒိဝဂ်
# ပမာဒါဒိဝဂ်
# ဒုတိယ ပမာဒါဒိဝဂ်
# အဓမ္မဝဂ်
# အနာပတ္တိဝဂ်
# ဨကပုဂ္ဂလဝဂ်
# ဨတဒဂ္ဂဝဂ်
# အဋ္ဌာနပါဠိ
# ဨကဓမ္မပါဠိ
# ပသာဒကရဓမ္မဝဂ်
# အပရအစ္ဆရာသၚ်္ဃာတဝဂ်
# ကာယဂတာသတိဝဂ်
# အမတဝဂ်

## နိဿဲ
ကဏ္ဍ:အၚ်္ဂုတ္တရနိကာယ်
ပရေင်စန်ဒက် ပ္ဍဲသဘင်မာဲ ၂၀၂၀

ပရေင်စန်ဒက် ပ္ဍဲသဘင်မာဲ ၂၀၂၀ နူကဵုဗော်နာနာ ဗွဲတၟေင် ပ္ဍဲတွဵုရးဍုင်မန်။ 

ဟိုတ်နူ ယဲဂဝ်ဗေတ်-၁၉ တုဲ ရးလ္ဂုင် ကၟာတ်လဒဵု ကဵုမံင်ပ္ဍဲသ္ၚိ နကဵု ဗော်ညဳသၟဟ်မန်လေဝ် ပ္ဍဲတွဵုရးဍုင်မန်လေဝ် ဒေသလ္ၚဵု ဂွံဆဵုကေတ် မၞိဟ်စမၠောအ်ယဲဂၠိုင်ကၠုင်တုဲ လလောင်တြး ကဵုဇူပရေင်တွဟ်မာဲကီုရ။ 

## ဗော်အေန်အေဝ်ဒဳ
နကဵုဗော်အေန်အေဝ်ဒဳ နကဵုဂမြဴ "အောင်လံခိုင်ဖိုံ မဲပေးစိုံ ဒီမိုကရေစီ မှန်ကန်ရေး NLD ကို ဒိုံမဲပေး" ရ။
ပ္ဍဲ သေတ်တေမ်ပါ ၁၇ ဂှ် နကဵုမုက်လိက်ဝှုက်ဗောက် အေန်အေဝ်ဒဳ တွဵုရးဍုင်မန် ချူ "ခြာဟွံလအ် ပ္ဍဲကဵုဒေသကောန်ဍုင်အရင်မန်တအ် မပဒတဴ ဒဒန်တၟိမွဲ သ္မံက်ကၠုင်ရောင် (ဒဒန်စံပယ်ဂူတံတား)၊ သၟဝ်ဂှ် ဆက်ချူပၠန် ဖေက်ဒရဴဟီုဒၟံင်ကဵုပါင်သၟး၊ နကဵုအလဵုအသဳ အေန်အေဝ်ဒဳဂှ် ဗၟံက်ထ္ၜးဒၟံင်ကဵု နတဲ၊ သွက်တွဵုရးဂွံဇၞော်မောဝ်ဂှ် အလဵုအသဳအေန်အေဝ်ဒဳ ဗၟံက်ဒၟံင်ရုပ်ရဴရ။ အလဵုအသဳ မရေင်တၠုင်ကၠောန်ဒၟံင် သွက်တွဵုရးဂမၠိုင် ဂွံဇၞော်မောဝ်၊ အလဵုအသဳ မဂစာန်ကၠောန်ဒၟံင် ညံင်ကောန်ဍုင်အရင်ဂမၠိုင် သ္ဂောအ်မံင်ပဒတဴ ဗွဲမနွံကဵု သိက္ခာဂုဏ်ဂှ် ကောန်ဍုင်အရင်တအ် နကဵုဓဝ်ပတှ်ေနွံနွံ စုတ်ကဵုမာဲညိ။ သၟဝ်ဂှ် မၞိဟ်ဗွဲမဂၠိုင် ချူကဵု ကမ္မာန်၊ ဒဒန်ကဵု သၞောတ်ဖေက်ဒရဴ မုဆက်စပ်ဒၟံင် ညးသကအ်ရော။ သၞောတ်ဖေက်ဒရဴဂှ် သွက်ဂွံကၠောန်ဒဒန်ရဟာ၊ ယဝ်ရ သာ်ဂှ်မ္ဂး ခေတ်ပၞာန်တေအ် ကၠောန်ကဵုလဝ်ဒဒန် ဗွဲမဂၠိုင်ရတှ်ေ တာန်ယှိုယ်ဂှ် ဒှ်ကျာ်ဖေက်ဒရဴရ။ နကဵု သၟတ်မန် မာံသူရိန်သဵု ချူဟီု ကမၠောန်သြိုင်ဒဒန် လးဂၠံင်ၜါဏအ်ဂှ် ပါ်ဟွံကၠးဏီမ္ဂး ပရေင်ဍုင်ကွာန်ဍိုန်လျလောန်အာဂှ်ရ သွက်ဂွံစွံ ဓဝ်ပတှ်ေဂှ် ဟွံမဲဇေတ်တ်ရ။ တုဲဆက် ကမၠောန်သြိုင်ဒဒန် လးဂၠံင်ဂှ် အလဵုအသဳလဵုတိုန်တိုန် နကဵုသြန်ဘဏ္ဍာဍုင်ဂှ် ကၠောန်ဒၟံင်တွဵုရ။ အရာဏအ်ဂှ် မုဟွံဆေင်ကဵု သၞောတ်ဖေက်ဒရဴ၊ ဖေက်ဒရဴဂှ် သၞောတ်လဒက်ပ္တန်ဍုင်၊ ဖေက်ဒရဴဂှ် သၞောတ်သြိုင်ဒဒန် ဟွံသေင်ဂှ် ကဵုကၠိုဟ်ညိ။

ဇြာင်ဗုတ်လလောင်မာဲ ဗော်အေန်အေဝ်ဒဳ ဒေသနာနာ၊ သီုကဵု ပ္ဍဲတွဵုရးဍုင်မန် ပ္ဍဲပွိုင်ဍုင်ဇြပ်ဗု ကေုာံ ပွိုင်ဍုင်ပံင် ဒးဒုင်ပလီု။

## နိဿဲ
ဗလဝဂ်

၁။ သုတ် အနနုဿုတ

၂။ သုတ် ကူဋ

၃။ သုတ် သံခိတ္တ

၄။ သုတ် ဝိတ္တတ

၅။ သုတ် ဒဋ္ဌဗ္ဗ

၆။ သုတ် ပုနကူဋ

၇။ သုတ် ပဌမ ဟိတ

၈။ သုတ် ဒုတိယ ဟိတ

၉။ သုတ် တတိယ ဟိတ

၁၀။ သုတ် စတုတ္ထ ဟိတ
## နိဿဲ
ကဏ္ဍ:အၚ်္ဂုတ္တရနိကာယ်
ကောံဓရီုလၟေၚ်ဂိတု၊ လၟေၚ် (၂) သၞာံ ၁၃၈၂

ကောံဓရီုလၟေၚ်ဂိတုဝွံ ဒှ်ကောံဓရီုရုၚ်ရာမညနိကာယ လၟေၚ် (၂) မဒှ်ရ။ ဟိုတ်နူ ပရေၚ်ယဲ Covid 19 ကၠောံထၞာန်ဂၠိုၚ်ကၠုၚ်ကီုတုဲ အာကၠုၚ်တရဴမွဲဌာန် မွဲဌာန်ဟွံဂွံဂှ်ရ ကောံဓရီုဏအ်ဂှ် ဒှ်ဂကူကောံဓရီုလ္တူလပှ်ကျာ ပ္ဍဲဌာန် Zoom မဒှ်ရ။ မွဲတမြိပ်ကောံဓရီုရုၚ်မ္ဂး ကောံဓရီုလ္တူလပှ်ကျာဂှ် ဒှ်ဗွဲကိုပ်ကၠာမွဲရ။ ကောံဓရီုလ္တူလပှ်ကျာ Zoom ဝွံ သၚ်ဂကောံရုၚ် - တိုန်စိုပ်သဳကၠဳ (၁၇)ဇကုတုဲ အခိၚ်သဝ်တ္ၚဲ (၂-၃၀) စကောံ၊ သဝ်တ္ၚဲ (၄-၂၀) နာဍဳ အာစိုပ်ဒတုဲရောၚ်။ 

## တၚ်သ္ဂုတ်သွာတ် ကောံဓရီုဂမၠိုၚ်

# စပ်ကဵုစရၚ်သၚ်လုပ်ဒ္ဂိုန် ဂကောံရာမညနိကာယ ၁၃၈၂ သၞာံဂှ် ဂိတုဝှ် ၈ မံက် စွံတ္ၚဲလက္ကရဴအိုတ်တုဲ ညးတာလျိုၚ်တအ် ဒးပလံၚ်ဗစိုပ်ရုၚ်ရောၚ်။
# စရၚ်သၚ်လုပ်ဒ္ဂိုန် ပွိုၚ်ဍုၚ်တ္ကအ်ခၟိုၚ်၊ ကျာ်ပိ၊ ဗ္ဂောတအ် စိုပ်တုဲ
# ပွိုၚ်ဍုၚ်ပံၚ်၊ သဓီု၊ ကျာ်ထဝ် တၠဂုဏ်အ္စာစန္ဒဝရ
## ပွိုၚ်ဍုၚ်လ္ဂုၚ်၊ အၚ်ဝ၊ နေပျဳဒဝ်၊ ဗြဝတဳ တၠဂုဏ်အ္စာဃောသက
## ပွိုၚ်ဍုၚ်ကျာ်မြဟ်၊ လိုၚ်ဗၠဲ တၠဂုဏ်အ္စာသုခဒဳပ
## ပွိုၚ်ဍုၚ်မုဟ်ဍုၚ်၊ ဇြပ်ဗု တၠဂုဏ်အ္စာ ကေလာသ
## ပွိုၚ်ဍုၚ်မတ်မလီု၊ ရးတနၚ်သဳ၊ တၠဂုဏ်အ္စာဥတ္တမ။ ရးတနၚ်သဳသၟဝ်ကျာ ကျာ်ဇၞော်အ္စာဝဳရိယ၊
## ပွိုၚ်ဍုၚ်ကအ်ကြိက် တၠဂုဏ်အ္စာအဂ္ဂဓမ္မ၊ ပွိုၚ်ဍုၚ်လှာဒကှ် တၠဂုဏ်အ္စာသံဝရ
## ပွိုၚ်ဍုၚ်ဘာအၚ် ကျာ်ဇၞော်အ္စာပုဏ္ဏမာသဳ၊ ပွိုၚ်ဍုၚ်ရေဝ် ကျာ်ဇၞော်အ္စာဝါရိန္ဒ
# ကိစ္စလိက်တၞးထေရုပ္ပတ္တိ၊ ပွိုၚ်ဍုၚ်မုဟ်ဍုၚ်၊ဇြပ်ဗုတအ်ဂှ် ထပ်သ္ၚဳဂၠိပ်အာတၟိပၠန်ဏောၚ်။
## ပွိုၚ်ဍုၚ်တ္ကအ်ခၟိုၚ်၊ ရးတနၚ်္သဳ၊ ပွိုၚ်ဍုၚ်လှာဒကှ်၊ ပွိုၚ်ဍုၚ်လ္ဂုၚ်၊ အၚ်ဝ၊ နေပျဳဒဝ်၊ ဗ္ဂော စိုပ်တုဲ။
## ပွိုၚ်ဍုၚ်ရေဝ် ပကောံတုဲ ကျာ်ဇၞော်အ္စာသောဘိတ ကေတ်တာလျိုၚ် ပလံၚ်ဗစိုပ်ရုၚ်ရောၚ်။
## ပွိုၚ်ဍုၚ်မတ်မလီု၊ ပံၚ်၊ ကျာ်မြဟ် ကအ်ကြိက်၊ ဘာအၚ် လိုၚ်ဗၠဲ သဓီု ကျာ်ထဝ် ဟွံတုဲဏီ။
# သွက်တက်လိက်ထေရုပ္ပတ္တိဂှ် တၠဂုဏ်အ္စာသံဝရ အဃောစဳရေၚ်ပြုပြေၚ်ဒၟံၚ်။
# စရၚ်သြန်ရုၚ် ဗွဲခမၞောန်
## သြန်လုပ် - ၇၃၅၈၉၅၀ ဒကေဝ်
## သြန်တိတ် - ၃၅၃၀၀၀၀ ဒကေဝ်
## သြန်သှ်ေ - ၃၈၂၈၉၅၀ ဒကေဝ်
# သြန်နူဂကောံရာမည ကဵုဂကောံရုၚ်ၜါစှော်ကိုဋ်ဂှ် ဟွံစိုပ်တဲဘဏ္ဍာဂါရိကဏဳ။

## ညးတိုန်စိုပ်ကောံဓရီု

# တၠဂုဏ်အ္စာ သုခဒဳပ
# တၠဂုဏ်အ္စာ သောဘိတ
# တၠဂုဏ်အ္စာ ဃောသက
# တၠဂုဏ်အ္စာ ခေမာသာရ
# တၠဂုဏ်အ္စာ ဥတ္တမ
# ကျာ်ဇၞော်အ္စာ ပုဏ္ဏမာသဳ
# တၠဂုဏ်အ္စာ သံဝရ
# တၠဂုဏ်အ္စာ ကေလာသ
# တၠဂုဏ်အ္စာ ဝံသပါလ
# ကျာ်ဇၞော်အ္စာ ကောသလ္လ
# ကျာ်ဇၞော်အ္စာ စန္ဒိမာ
# တၠဂုဏ်အ္စာ စန္ဒဝရ
# တၠဂုဏ်အ္စာ ဝရိန္ဒ
# တၠဂုဏ်အ္စာ ဇောတိက
# တၠဂုဏ်အ္စာ အဂ္ဂဓမ္မ
# တၠဂုဏ်အ္စာ သာဂရ
# တၠဂုဏ်အ္စာ ဥတ္တရ
## ညးကဵုဆန်
ဟွံမွဲ

## နိဿဲ
လိက်တၞးလလောၚ်တြး။ ။ ၁၃၈၂ သၞာံ၊ ဂိတုဘတ် (၈) မံက်၊ တ္ၚဲဗြဴပတိ (24 septemper 2020) ကောံဓရီု ဂကောံရုၚ်ရာမညနိကာယ လၟေၚ် (၂)၊ဌာန လ္တူလပှ်ကျာ Zoom
သၟိၚ်ဗညာရာံ

ဓမ္မရာဇာဟွံမွဲတုဲ ဒေံသၟိၚ်ဂှ် ဒုၚ်ယၟု**ဗညာရာံ** ပသၟိၚ်ပကၚ်ရၚ်ကၟာၚ်ဍုၚ်ဟံသာဝတဳ ဖေက်ညးဂစိုတ်ကၠေံဇကုတုဲ သ္ပညးမဗျုကုန်ကိုတ်ရပ်ဒစုန်ဟိုတ်ဂှ်ဂွံဂၠိၚ်အာယုက်ရ။

## ရာဇဝင်
ဨကရာဇ်မန် ဇမၞးဒိုဟ်စှ်သၟိၚ်ဓမ္မစေတဳ စုတိစဴအာသွဝ် ဗညာရာံပသၟိၚ်ပကၚ်ရၚ်ဍၚ်ဟံသာဝတဳဆက်အာပၠန်ရ။ သၟိၚ်ဝွံမပကၚ်ရၚ်ဍုၚ်မၞုံကဵုစိုတ်မကြံမ္ၚိုဟ်ကြံကြသ္ကာတ်မြတ်လောန်ရ။ ကောန်သၟိၚ်စဴသၟိၚ်တံဂှ် ဟွံမွဲကဵုဒုဟ်ဖိုဟ် သ္ပစိုတ်ဒုဟ်တုဲ ဍဵုဍိုက်ရာန်သ္ကိုတ်ကၠေံဖအိုတ်ရ။ ဒၞာဲမထေက်ကဵုဂစိုတ်ဂှ် ဂစိုတ်ကၠေံတုဲဂွံဒှ်သၟိၚ်ရ။ သၟိၚ်မန်ဝွံ ဟွံမွဲကဵုဓဝ်သၟိၚ်စှ်ပြကာတုဲ ကောန်ဍုၚ်ကောန်ကွာန် က္တဵုဒှ်ဒဒိုက်ယဲ ကၠောဝ်ဗျုအိုတ်ရ။ ကောန်ဍုၚ်ကောန်ကွာန်ဂမၠိုၚ် မၞုံစိုတ်ဟွံမိပ်မြဟ် က္တဵုဒှ်ကၞုက်ကၞာဲဟီုဂရိုဟ်ဗျီပျုတ်သၟိၚ်ဂှ်အိုတ်ရ။  

နွံကာလမွဲ ဟွံသေၚ်ကဵုအခိၚ်ကာလ လဗိုဟ်မဳလံၚ်မဇၞော်ကဵုဇြဟတ်မက္တဵုဒှ်ရ။ ပ္ဍဲကာလဂှ် က္ဍိုၚ်ကျာ်စေတဳမံက်တဴ ဒတုံစှေ်စိုပ်တိ ကၞုၚ်နန်ပြာသာဒ်ကဝ်အာ စေတဳဘုတ်ဘာဇြပ် တာန်ဆံၚ်ဗွဲမဂၠိုၚ် ဒးလီုလာ်အာ၊ ဆုဒုန်ဇၞော်ဍောတ်တံ ဒေံါစှေ်ကၟိုၚ်အာဗွဲမဂၠိုၚ်တုဲ နိမိတ်ဇၞော်ပန်သာ် မက္တဵုဒှ်ပ္ဍဲဍုၚ်ရောၚ်။ ဍုၚ်ကွာနါဌာန်ရးဇၞးပိုတ်လေဝ် က္တဵုကၞုက်ကၞာဲ ကတဴကတာန်အိုတ်ရ။ ပ္ဍဲကာလဂှ် ညးဍုၚ်ညးရဂမၠိုၚ် ရဴဝွံ သ္ဂးအိုတ်ရ။ ယွံမၞးတံ သၟိၚ်တၠနာဲပိုဲဟွံမွဲကဵုဓဝ်တုဲ မက္တဵုဒှ်ဒဒိုက်ပိုဲလၟုဟ်ဝွံအိုတ်ရောၚ်။ နိမိတ်ပရေံက္တဵုဒှ်ပ္ဍဲဍုၚ်ပိုဲတုဲ မၞိဟ်ဒေဝတဴဗျိဆဴဂရိုဟ်သၟိၚ်အိုတ်ရ။သၟိၚ်သ္ဂောံမိၚ်ကေတ်နိမိတ် မက္တဵုဒှ်ပ္ဍဲဍုၚ်ဂှ်ကီု ကောန်ဍုၚ်ကောန်ကွာန်ဂမၠိုၚ် မဟီုဂရိုဟ်ဒုဟ်ဇကုဂှ်ကီု သ္ဂောံမိၚ်ကေတ်တုဲ ဖေက်ဂၟံက်လကိုတ်စိုတ်ဗွဲမလောန်။ ဗွဲကြဴဝွံ သၟိၚ်ဂွံဓဝ်သတိသံဝေဂတုဲ မၚ်မွဲဓဝ်သၟိၚ်စှ်ပြကာလဟိၚ်ဒၟံၚ် ပ္ဍဲသာသနာကျာ်ရ။ သ္ပကုသဵုကဵုဒါန်မၞုံကဵုဒ္ဂေတ်မပြဲ သၠးပွပ္ဍဲကဵုဍိက်သ္ကံတွဳဝါရ အမာတ်သ္ကိုပ်ပၞာန်ကောန်ဍုၚ်ကောန်ကွာန်ဂမၠိုၚ်ရ။ ရဲညးကမၠောန် ကောန်ဍုၚ်ကောန်ကွာန် ညံၚ်ပိုန်ဟာန်ဂွံဂၠိုၚ်ကဵုဒၞာဲဝါထံက်ပၚ် ညးဇၞော်ဇမၠိၚ်အာယုတ်ကဵုယၟုယမာစာသံက် သ္ပရှေ်သှေ်အဲပရဲယွံသွံ သၞေံသၞဴရဴဂဴတိုန်ရ။ ကလောန်ကာကုသဵုမပ္တံကဵုဘုတ်ဘာသ္ၚိကၠတ်တာန်ဆံၚ်စေတဳပဋိမာရုပ်ဗွဲမဂၠိုၚ် စဳရေၚ်ပြုပြေၚ်ခၞံဗဒှ်လဝ် ပ္ဍဲဍုၚ်ဟံသာဝတဳရ။ ပ္ဍဲဍုၚ်လ္ဂုၚ်၊ ဍုၚ်သြေၚ်၊ ဍုၚ်ဒလ၊ မုတ်တၟံ၊ ဍုၚ်မတ်မလီုတံဂှ် စေတဳဓါတ်ကျာ် ဘာဒၟံၚ်ဇံၚ်ဂတဵုဒှ်တံ စဳရေၚ်ခၞံလဝ်ဗွဝ်ကုသဵုတုဲ ဒုၚ်လဝ်ဒကာပစ္စယ်ပန် ပ္တန်လဝ်ဒါနကုသဵုဗွဲမဂၠိုၚ်ရောၚ်။

## စုတိစဴသွဝ်
ကျာ်စေတဳမံက်တဴ နူသၠုၚ်(၁၈၅)ဟတ်ဂှ် ဒက်ဇၞော်သၠုၚ်ပတိုန်(၄)ဟတ်ပၠန်တုဲ ကျာ်စေတဳဂှ် ဒှ်အာသၠုၚ်(၁၈၉)ဟတ်ရ။ ကၠောန်ခၞံက္ဍိုၚ်ထဝ်တၟိနကဵုထဝ်လျိုၚ်သၟိၚ်(၄၈)ပသာ ပရေၚ်လဝ်မတ် နကဵုရတ်ဒ္စိတ်သာ် မထေက်တန်ကဵုၚုဟ်မဂၠိုၚ်တုဲ ပ္ဍဲတ္ၚဲမပ္တိုန်က္ဍိုၚ်ကျာ်ဂှ် က္ညနိမန်နၚ်ခဳသၚ် အ္စာတၠမန်ဂမၠိုၚ်(၁၀၀၀)ဇကုတုဲ ကဵုဒါန်ဘောဇိုန်မပြဲ ဒါန်ပရိက္ခရာဒ္စာံ ဗွဲမတူရူဂတမုက်သၚ်ဂမၠိုၚ်ဟေၚ် သၟိၚ်ကဵုဂၞကျာ် ရပ်ကေတ်ဒဂေါၚ်ထဝ် စဝ်စရိုဟ်ဍာ်ပါ်ပရံကုသဵု ဇိုန်ကဵုသတ္တံညးဂမၠိုၚ်တုဲ ဒုၚ်လဝ်ဒကာပစ္စယ်ပန် စဵုကဵုလအိတ်အာယုတ်ရောၚ်။ သၟိၚ်မန်ဝွံ ကၠဟွံဒှ်သၟိၚ်ဏီ ဂွံအာယုတ်(၂၄)သၞာံ သ္ဂောံပသၟိၚ်ပကၚ်ရၚ် ဍုၚ်ဟံသာဝတဳ(၃၄)သၞာံတုဲ ဂွံအာယုတ်(၅၈)သၞာံဂှ် စုတိစဴအာသွဝ်ရောၚ်။

## နိဿဲ

ကဏ္ဍ:ဨကရာဇ်ဗြဴ
ကဏ္ဍ:ဨကရာဇ်မန်
ကဏ္ဍ:တွဵုရးမန်
မဟာဝဂ္ဂပါဠိ

# မဟာခန္ဓက
# ဥပေါသထက္ခန္ဓက
# ဝဿူပနာယိကက္ခန္ဓက
# ပဝါရဏာက္ခန္ဓက
# ဓမ္မက္ခန္ဓက
# ဘေသဇ္ဇက္ခန္ဓက
# ကထိနက္ခန္ဓက
# စိဝရက္ခန္ဓက
# စမ္ပေယျက္ခန္ဓက
# ကောသမ္ဗကက္ခန္ဓက

## နိဿဲ
ကဏ္ဍ:ဝိနယပိဋက
ပါစိတ္တယပါဠိ

# မုသာဝါဒဝဂ်
# -
# သြဝါဒဝဂ်
# ဘောဇနဝဂ်
# အစေလကဝဂ်
# သုရာပါနဝဂ်
# သပ္ပါဏကဝဂ်
# သဟဓမ္မိကဝဂ်
# ရတနဝဂ်
# 

## နိဿဲ
ကဏ္ဍ:ဝိနယပိဋက
စူဠဝဂ္ဂပါဠိ

# ကမ္မက္ခန္ဓက
# ပါရိဝါသိကက္ခန္ဓက
# သမုစ္စယက္ခန္ဓက
# သမထက္ခန္ဓက
# ခုဒ္ဒကဝတ္ထုက္ခန္ဓက
# သေနာသနက္ခန္ဓက
# သံဃဘေဒကက္ခန္ဓက
# ဝတ္တက္ခန္ဓက
# ပါတိမောက္ခဋ္ဌပနက္ခန္ဓက
# ဘိက္ခုနိက္ခန္ဓက
# ပဉ္စသတိကက္ခန္ဓက
# သတ္တသတိကက္ခန္ဓက

## နိဿဲ
သၟိၚ်ကမၠၚ်မ

**သၟိၚ်ကမၠၚ်မ**ပသၟိၚ်ပကၚ်ရၚ်ဍုၚ်ဟံသာဝတဳထပှ်ဂိတုရ။

## စုတိစဴသွဝ်
သၟိၚ်ဝွံမၞုံစိုတ်သ္ကာတ်မြဟ် ဂြိုဟ်စာလောန် မလေပ်ပလီုကောန်သမ္ဘာညး၊ သ္ဂောံဒှ်သၟိၚ်ထပှ်ဂိတုတုဲ စုတိစဴအာသွဝ်ရ။ 

## နိဿဲ


ကဏ္ဍ:ဨကရာဇ်မန်
သၟိၚ်အသးကုမ္မာ

သၟိၚ်ဝိမလဟွံမွဲတုဲကောန်ဂၞကျာ်သမလမိခပဳထဝ်**အသးကုမ္မာ**ဂှ်သ္ပသၟိၚ်ပကၚ်ရၚ်ဍုၚ်ဟံသာဝတဳရ။

## ရာဇဝင်
သၟိၚ်ဝွံမၞုံစိုတ်မကြံၚ်မ္ၚိုဟ် မဍိုက်ပေၚ်တဴကေုာံသူရသတ္တိဂံၚ်သ္ကာတုပ်ညံၚ်ရဴသၟိၚ်မၞံုပက္ကတိမလေပ်ဂၠာဲစကၠေၚ်က္ဍဟ်နာ်ကီု။ သၟိၚ်အသးဝွံဂၠာဲလိန်ဗပိန်ကၠေံသကြုဂမၠိုၚ်သၟိၚ်လဵုမွဲဟွံဂံၚ်ပြိုၚ်ပကာန်ဆမိၚ်ပရိုၚ်ဒးပလံၚ်စၟာဲစၟိန်အိုတ်ရ။ သၟိၚ်အသးဝွံ လျၚ်ဇြုၚ်သ္ဍိုက်ပ္ဍဲသာသနာကျာ် ဗွဲမလောန်သန်ဟေၚ်။ ဒက်ဇၞော်စေတဳမံက်တဴ(၆)ဟတ်ဒှ်အာမၠုၚ်(၆၅)ဟတ်ရ။ လံက်ထဝ်နူကၞောတ်စိုပ်တိ ပတိုန်က္ဍိုၚ်ထဝ်မွဲတုဲ စေတဳဘုတ်ဘာဇြပ်ဗွဲမဂၠိုၚ်ခၞံကုသဵုတုဲ ဒၞာဲမတြေံတြဟ်အာတံဂှ် ပလေဝ်ပလေတ်လဟဵုပ္တိုန်တၟိဖအိုတ်ရ။ နိမန်ခမဳသၚ် မသုန်လ္ၚီ(၅၀၀၀)တုဲ ဖါပ်သၚ်ဒုၚ်မ္ၚဵုကဵုဒါန်ပရိက္ခရာဒစာံစရိုဟ်ဍာ် ပ္တဳဗြဴတိသုန္ဓရဳ သွက်ဂွံဒှ်သက်သဳမဒါန်ရ။ 

## စုတိစဴသွဝ်
ပေၚ်အသးဝွံ ပသၟိၚ်(၂၃)သၞာံတုဲ စုတိစဴအာသွဝ်ရ။ ဂွံဒုၚ်ယၟုဒိတျာဝံသအသးသတြုဇိနရောၚ်။

## နိဿဲ

ကဏ္ဍ:ဨကရာဇ်မန်